Zvanično otvaranje izložbe planirano je za sredu, 14. april, kada se obeležava i 100 dana do početka Olimpijskih igara u Tokiju. Izložba će biti otvorena za posetioce sve do 30. maja.\nNa konferenciji za medije prisutnima su se obratili Božidar Maljković, predsednik OKS, Dušan Otašević, upravnik Galerije SANU, Nataša Janković, menadžer za promociju olimpijskih vrednosti Olimpijskog komiteta Srbije i autor izložbe i Marija Pavlović, koautor izložbe.\nTakođe, konferenciji su prisustvovali i naši proslavljeni olimpijci Jasna Šekarić, Zoran Pančić i Dejan Savić.\nPredsednik Olimpijskog komiteta Srbije, Božidar Maljković, istakao je u svom obraćanju da je ponosan što je Olimpijski komitet Srbije napravio svoju izložbu baš u galeriji Srpske akademije nauka i umetnosti.\n- Hvala mom velikom prijatelju Vladi Kostiću koji je na moj predlog da u Galeriji Srpske akademije nauka i umetnosti održimo izložbu "Put pravih vrednosti" odmah reagovao i pomogao u realizaciji iste. Takođe, hvala našim legedarnim sportistima olimpijcima, što su ustupili svoje medalje za realizovanje ove izložbe i pomogli nam da obogatimo fond koji će biti izložen i dostupan od sutra svim posetiocima galerije SANU. Zahvaljujemo se fondu Međunarodnog olimpijskog komiteta "Olimpijska solidarnost" za sredstva kojom su pomogli realizaciju izložbe i moram pohvaliti mlade ljude iz Olimpijskog komiteta Srbije koji su neumorno radili na postavljanju izložbe predvođeni Natašom Janković. U naš nacionalni komitet stalno stižu pohvale iz Međunarodnog olimpijskog komiteta zbog projekata koje sprovodimo, i na to smo jako ponosni. Svi koji obiđu izložbu moći će da zaista osete "olimpijsku magiju" i uživaju u istorijskim eksponatima - istakao je Maljković.\nNataša Janković, menadžer za promociju olimpijskih vrednosti Olimpijskog komiteta Srbije i autor izložbe, približala je prisutnima sve ono što će ih čekati na izložbi "Put pravih vrednosti" počevši od 14. aprila pa do 30. maja.\n- Izložba „Put pravih vrednosti” ima za cilj da upozna širu javnost sa istorijatom i kontinuitetom olimpijskog pokreta, kao i njegovim značajem u našoj sredini od Kraljevine Srbije do danas, sa osvrtom na društveni kontekst i prilike u zemlji. Koncept izložbe podrazumeva tri usklađene celine od kojih svaku čine tekstualni, ilustrativni i digitalni elementi. Prva celina izložbe posvećena je idejama olimpizma, koje datiraju iz vremena Pjera de Kubertena, ličnosti koja je oživela duh Antičkih igara. Sadržaj druge celine predstavlja hronologiju učešća naših olimpijaca na Letnjim Olimpijskim igrama, od 1912. do 2016. godine, sa podacima o samim Igrama, društvenim okolnostima koje su ih pratile, i članovima naših delegacija, kao i manje poznate zanimljivosti u vezi s Igrama. Treća celina izložbe obuhvata arhitektonsko nasleđe beogradskih sportskih terena i objekata, nastalih u rasponu od dva veka (XIX i XX), a u kontekstu celokupne istorije i arhitekture Beograda u tom periodu - istakla je autorka izložbe Nataša Janković.\nMarija Pavlović, koautor izložbe "Put pravih vrednosti" govorila je o arhitekturi sportskih objekata koja ima jako značajnu ulogu u samom sportu.\n- Sport ne možemo posmatrati danas bez arhitekture i jednu od glavnih uloga u sportu ima upravo arhitektura. U dva veka srpskog sportskog i arhitektonskog nasleđa, arhitektura sportskih objekata je imala veoma značajnu ulogu. U periodu između dva svetska rata dolazimo do zlatnog doba razvitka arhitekture sportskih objekata, i u tom periodu se razvijaju klupske kuće i počinje gradnja impozantih stadiona. Napomenula bih i da je prvo spominjanje organizovanog sporta u Beogradu bilo 1808. godine kada je u Velikoj školi organizovana škola mačevanja, te će posetioci izložbe "Put pravih vrednosti" imati priliku da zaista upoznaju i istorijsku stranu sporta na našim prostoria iz više aspekata - rekla je Marija Pavlović.\nIzložba "Put pravih vrednosti" zvanično će biti otvorena 14. aprila, na dan kada se obeležava 100 dana do početka Olimpijskih igara u Tokiju i biće otvorena za sve posetioce do 30. maja.


UDRUŽENJE POTROŠAČA TESTIRALO BANKOMATE: Koji su najpovoljniji, a koje bi trebalo izbegavati! / Zaštitnik potrošača\nutorak, 20. 08. 2019. u 10:43\nOvo udruženje nedavno je završilo istraživanje o uslugama na bankomatima u čak 29 zemalja sveta i na osnovu toga objavilo imena svih banaka u pojedinačnim zemljama na kojima su usluge najpovoljnije, odnosno onih s kojima bi trebalo biti obazriv, prenosi Politika.\nU slučaju podizanja gotovine povoljnije da se na bankomatu izabere opcija "bez konverzije", dok se kod plaćanja karticom preporučuje opcija "plaćanje u domaćoj valuti". Usluga podizanja novca "bez konverzije" plaća se po kursu matične banke korisnika, a u suprotnom se obračunava kurs banke vlasnika bankomata\nNemačko udruženje im nudi i tri jednostavna saveta koja mogu da im pomognu i uštede novac, a to je da uvek plaćaju ili podižu novac u lokalnoj valuti, da izbegavaju Euronet bankomate, kao i da uvek koriste debitnu, a ne karticu za odloženo plaćanje. Velika istraživanja poput ovog koje je obavio "Štiftung varentest" otkrivaju i najskrivenije bankarske tajne i transparentno ih nude potrošačima kako bi ih zaštitili.\nTako otvoreno govore i upozoravaju korisnike da se ne oslanjaju na tvrdnje banaka da baš one imaju "zagarantovan fiksni kurs", da nude usluge "bez provizije", jer to može biti samo mamac. Takođe, tvrde da poznato ime banke ili njena tradicija nisu garant da će korisnik proći bez skrivenih troškova.\nBANKAR VAS JE NAZVAO, SKIDAJU VAM NOVAC SA RAČUNA: Ne otkrivajte broj kartice, to je samo još jedna od prevara!


Vreme 1268 - Zdravstvo: Tracak optimizma -->\n<< VREME | BR 1268 | 23. APRIL 2015.\nOpšta ocena je četvorka, poštujući pritom potencijal koji se vrlo lako može izgubiti, pogotovo ukoliko se neke od najava ne ostvare u toku 2015. godine\nBez mnogo pompe i lovorika srpsko zdravstvo je u proteklih godinu dana sa poslednjeg, 37. mesta na evropskom Health Consumer Indexu skočilo za čitave četiri pozicije. Ovaj mali, ali veoma značajan pomak svakako govori o pozitivnom trendu koji je započet, imajući u vidu činjenicu da se Rumunija (kao članica Evropske unije) sada nalazi iza Srbije. Ovaj pokazatelj ukazuje na još jednu važnu stvar – da put evropskih integracija ne garantuje reformu zdravstvenog sektora i da ćemo morati sami da ga uređujemo.\nStiče se opšti utisak da je Vlada u slučaju zdravstva više bila fokusirana na implementaciju nego na promociju, jer se u medijima nije mnogo govorilo o aktivnostima Ministarstva zdravlja ili RFZO-a u pogledu reformskih aktivnosti.\nDOSTUPNOST ZDRAVSTVENE ZAŠTITE – NAJVEĆI USPEH: U proteklih godinu dana, sa aspekta krajnjih korisnika, došlo je do smanjenja lista čekanja u nekim oblastima i za značajnih 15 procenata, što svakako predstavlja neverovatan napredak. Čak i ukoliko se deset odsto otpiše na takozvano administrativno smanjenje (postignuto ažuriranjem i boljom evidencijom) smanjenje od pet odstio govori o potencijalu za postizanje efikasnosti pre svega dobrom upravom, čak i u situaciji kada nema ekonomskih podsticaja prema zaposlenima. Štaviše, kada je došlo do smanjenja plata u javnom sektoru. Ipak, postoji prostor za unapređenje, pogotovo u domenu transparentnosti podataka i pravljenju javno-privatnih partnerstava kako bi se unapredile usluge.\nS druge strane, nastavlja se trend nabavke ozbiljne i vrhunske opreme, uz zanemarivanje jeftinijih metoda i boljeg iskorišćenja postojećih kapaciteta. Nabavljen je moderan gama nož, koji je svakako neophodan za adekvatnu neurohirurgiju i učiniće Srbiju regionalnim centrom u tom smislu. Najavljena je i nabavka deset akceleratora za lečenje onkoloških pacijenata, koji su preko potrebni imajući u vidu tragičan broj obolelih od kancera koje Srbija ima.\nMeđutim, uprkos obećanjima dva poslednja ministra zdravlja i dalje nisu vraćena savetovališta za dijabetes, koja bi pružala usluge velikom broju hroničnih pacijenata sa ovom bolešću i time vršila proces sekundarne prevencije. Ni na nivou primarne prevencije, pogotovo skrining programa, nije napravljen značajan pomak – te se srpsko zdravstvo ne može pohvaliti da radi u skladu sa poslovicom "bolje sprečiti, nego lečiti", što bi bilo očekivano s obzirom na jako mala izdvajanja za zdravstvo u odnosu na druge evropske zemlje.\nKada je u pitanju rekonstrukcija četiri klinička centra, činjenica je da u proteklih pet godina ništa nije urađeno, tako da proces nije mnogo odmakao ni u proteklih godinu dana. Odgovornost za implementaciju tog kapitalnog projekta svakako ne može snositi samo ova vlada, ali postojalo je očekivanje da će se taj značajan posao ubrzati.\nU pogledu dostupnosti zdravstvene zaštite koja se ne može ostvarivati u Srbiji, napravljen je značajan pomak ka uređenju i adekvatnom regulisanju te oblasti formiranjem Budžetskog fonda i donošenjem "Zojinog zakona".\nZahvaljujući ovim merama, već šestoro dece poslato je na lečenje u inostranstvo, što definitivno pruža nadu i sigurnost porodicama u zemlji u kojoj bi briga o deci trebalo da bude na najvećem mogućem nivou.\nFINANSIRANJE U ZDRAVSTVU I REFORMA RFZO-A: U domenu reforme zdravstvenog finansiranja, stvari su još na nivou najava. Čini se da je Ministarstvo konačno preuzelo stvari u svoje ruke, a samim tim i odgovornost, u pogledu implementacije plaćanja državnih bolnica prema učinku i da je taj proces nakon više od pet godina pokrenut sa mrtve tačke. Promenom nekih odredaba Zakona o zdravstvenom osiguranju i smanjenjem Upravnog odbora RFZO-a, čini se kao da će konačno komunikacija između ova dva glavna stuba zdravstva biti unapređena i da se krenulo u unapređenje efikasnosti RFZO-a.\nUz mnogo muke i štucanja, sprovedene su centralne javne nabavke i značajno smanjene cene lekova, što je omogućilo da se kvalitet zdravstvene zaštite održi koliko-toliko na istom nivou, bez obzira na smanjenje priliva u zdravstvenu kasu. Ipak, koliko su ove mere održive na duži rok i da li će doprineti ili odložiti stvarnu reformu Fonda za zdravstveno osiguranje tako da on bude održiv, a ne samo trenutno isplativ, vreme će pokazati.\nTakođe, opet u domenu najave, ali ovoga puta vrlo ozbiljno, pominje se i integracija privatnog zdravstvenog sektora u zdravstveni sistem Srbije. Ovu integraciju potrebno je sprovesti na način koji će biti na dobrobit pacijenata, a to, pre svega, znači angažovati privatni sektor u onim oblastima u kojima je on efikasniji i tamo gde državni sektor nema dovoljno kapaciteta niti planira da ih razvija. Signali koji se čuju iz Vlade ukazuju na razumevanje potrebe donosioca odluka i kreatora politika da sa uvođenjem konkurencije i delimičnog tržišnog principa u zdravstvu poveća kvalitet i efikasnost.\nMeđutim, svaki poznavalac reforme zdravstvenog sistema zna da se ovakva reforma ne može sprovesti preko noći, a ni preko kolena, tako da će biti vrlo interesantno videti sa kakvim predlogom će Ministarstvo zdravlja izaći pred stručnu javnost. Ostaje bojazan da će, kao i njihovi prethodnici, i ovo Ministarstvo ovakve odluke donosti bez ozibljne ekonomske analize i javne rasprave. Ali ko zna, možda nas i iznenade.\nBORBA PROTIV KORUPCIJE I ZAŠTITA PRAVA PACIJENATA: Čitajući nedavno objavljen Alternativni izveštaj za 2014. godinu o sprovođenju nacionalne strategije za borbu protiv korupcije i Akcionog plana koji je objavio Beogradski centar za ljudska prava, prvi utisak je da je Ministarstvo zdravlja ozbiljno pristupilo sagledavanju veličine problema korupcije u zdravstvu, i to, pre svega, formiranjem radnih grupa za analizu zakonodavstva i procenu koruptivnog rizika.\nMeđutim, dalja implementacija mera, pogotovo na nivou promene zakonodavnog okvira, do sada je izostala, te ovaj izveštaj preporučuje da Ministarstvo uputi jasne predloge Vladi i Narodnoj skupštini Republike Srbije koja bi dovela do izmene legislative.\nU pogledu prava pacijenata, pozitivan trend predstavlja spremnost Vlade i Ministarstva zdravlja da brzo reaguju na inicijative nevladinog sektora, makar u vidu brzih odgovora i mogućnosti za dijalog. S druge strane, nije potvrđena Evropska povelja o pravima pacijenata i to prevashodno zbog proceduralnih problema sa Ministarstvom spoljnih poslova, niti je došlo do unapređenja implementacije ili promene zakona o zaštiti prava pacijenata.\nVraćajući se na početak teksta, opšta ocena rada Vlade u oblasti zdravstva u proteklom periodu je četvorka, poštujući pritom potencijal koji se vrlo lako može izgubiti, pogotovo ukoliko se neke od najava ne ostvare u toku 2015. godine.\nBIRN-ova mera Vlade Srbije >\nJavne finansije >\nIntervju – Vladimir Vuletić, sociolog >\nSrpsko-vatikanski odnosi >\nPozorištance Vučić u Koceljevi >\nOtimanje i prekrajanje vlasti >\nZumiranje 15 >


Bankari pomažu građanima sa novcem\n10.02.2010. / 10:12\nBEOGRAD, Guverner Narodne banke Srbije Radovan Jelašić kaže da će građani od sredine februara imati priliku da se obuče kako da uspješnije upravljaju kućnim budžetom.\n“U Privrednoj komori Srbije će biti ogranizovane besplatne radionice o upravljanju ličnim finansija, koje građanima treba da pomognu da donose kvalitetnije finansijske odluke u skladu da svojim prihodima i rashodima”, rekao je Jelašić.\nOn je istakao da se na tim radionicama neće nuditi “magične formule i spasonosna rješenja”, kako bi se preko noći izbrisali nečiji dugovi ili povećala primanja, već će građani biti podsticani da detaljno razmotre kako da najracionalnije rasporede svoja primanja i ako se odluče za banarske pozajmice da to čine po najpovoljnijim uslovima.\nProjekat upravljanja ličnim finansijama sprovode članice Globalnog dogovora u Srbiji – NBS i osam banka, uz podršku Privredne komore Srbije i beogradske Akademije za bankarstvo i finansije. Predavači će biti volonteri zaposleni u bankama, a planirano je da u 2010. godini bude organizovano 20 radionica u Beogradu, Novom Sadu i Nišu.\nGrađani koji su zainteresovani za finansijsku obuku mogu da se prijave na adresu radionica@abf.rs.\nGlobalni dogovor Ujedinjenih nacija je najmasovnije dobrovoljno udruženje kompanija, državnih organa i civilnog sektora, sa 5.300 članica u 130 zemalja, koje su se obavezale da će svoje poslovanje usladiti sa univerzalnim principima zaštite ljudskih i radnih prava, očuvanja životne sredine i borbe protiv korupcije.\nU Srbiji Globalni dogovor postoji od decembra 2007. godine i trenutno ima više od 50 članica, među kojima su, osim NBS, grad Beograd, kompanije i banake, poslovna udruženja, nevladine organizacije i akademske institucije. Beta\nKomentari na članak: Bankari pomažu građanima sa novcem\n10.02.2010 u 17:22\nIma li koja banka ili Bankarska akademija da pomogne sirotinji u upravljanju finansijama.


Tramp je zvao i Makrona i Merkelovu\nKako se navodi, Tramp je razgovarao sa nemačkom kancelarkom Angelom Merkel, francuskim predsednikom Emanuelom Makronom, kanadskim premijerom Džastinom Trudoom i britanskom premijerkom Terezom Mej.\nTramp je "uverio lidere da Amerika ostaje posvećena transatlantskoj alijansi i da će pojačati napore u zaštiti životne sredine", navodi se u saopštenju Bele kuće, preneo je Rojters.\nAgencija, pozivajući se na izvore, navodi da je francuski predsednik Emanuel Makron to isto "u direktnoj razmeni mišljenja" rekao Trampu tokom petominutnog telefonskog razgovora.\n- Smatramo da je zamah koji je stvoren u Parizu u decembru 2015. nepovratan i čvrsto verujemo da o Pariskom sporazumu ne može ponovo da se pregovara, pošto je to vitalno sredstvo za našu planetu, društva i privrede - piše u zajedničkom saopštenju iza kojeg, pored Makrona, stoje i italijanski premijer Paolo Đentiloni i nemačka kancelarka Angela Merkel.\nTereza Mej i Tram su razgovarali pet minuta\n- Povlačimo se. Kako bih ispunio uzvišenu dužnost zaštite Amerike i njenih građana, SAD će se povući iz Pariskog sporazuma o borbi protiv klimatskih promena - rekao je šef Bele kuće.\n- Ako možemo da obezbedimo fer dogovor, to je u redu, a ako to ne možemo, i to je u redu - rekao je američki predsednik.


Aleksandar Vučić u gospodarskom posjetu Bavarskoj – Energy Press\nPredsednik Vlade Srbije Aleksandar Vučić boraviće danas u radnoj poseti Minhenu gde će se sastati sa premijerom nemačke savezne pokrajine Bavarske Horstom Zehoferom, ministarkom za Evropu i regionalne odnose Beatom Merk i brojnim bavarskim privrednicima.\nPremijer Vučić će učestvovati na Biznis forumu u Minhenu gde će razgovarati sa predstavnicima gotovo 30 bavarskih preduzeća, a u Privrednoj komori Srbije očekuju vrlo konkretne najave ulaganja u našu zemlju. Sastanak organizuje Privredna komora Srbije, uz podršku Privredne komore Minhena, a u razgovorima će, između ostalih, učestvovati predstavnici automobilske, metalske i elektroindustrije. Kako je saopštila Kancelarija za saradnju s medijima Vlade Srbije, tokom radne posete predviđeni su i susreti Vučića sa predstavnicima privrede i bavarskih preduzeća – PKS i IHK Bavarske (IHK für Münćen und Oberbayern) u okviru Biznis foruma u Minhenu, donosi Tanjug.\nPredsednik PKS Marko Čadež očekuje da će ova poseta doneti vrlo konkretne najave ulaganja u proširenje postojećih i nove kapacitete, što će omogućiti otvaranje novih radnih mesta za građane Srbije. Predsednici Vlade Srbije i PKS imaće radni sastanak sa gotovo 30 bavarskih firmi, na kome će ih upoznali sa prednostima poslovanja i ulaganja u Srbiju, kao i napretkom u poboljšanju poslovne klime u Srbiji. Osim privrednika, sastanku će prisustvovati i predstavnici Privredne komore Minhena i Gornje Bavarske i bavarskog Ministarstva privrede.\nTakođe, očekuje se da nemačke kompanije predstavnike srpske vlade i PKS upoznaju sa svojim aktivnostima i planovima. Na sastanku će učestovati predstavnici kompanija Simens, Vebasto, Knot holding, Osram, Dreger… To je jedan u nizu poslovnih susreta srpskih privrednika sa kompanijama iz nemačkih saveznih pokrajina, a početkom februara organizovan je Privredni forum u Štutgartu.\nOd svih nemačkih saveznih pokrajina, Srbija ima najrazvijenije ekonomske odnose upravo sa Bavarskom. Poređenja radi, Srbija sa Bavarskom ima veću spoljnotrgovinsku razmenu nego sa mnogim drugim pojedinačnim zemljama. Čak jedna trećina srpskog izvoza u Nemačku je upravo u Bavarsku. Prošle godine vrednost srpskog izvoza u Bavarsku iznosila je gotovo pola mijarde evra (462 miliona evra). Robna razmena Srbije sa Bavarskom na godišnjem nivou iznosi 734 miliona evra. Srbija u razmeni sa Bavarskom ostvaruje suficit koji je prošle godine iznosio 190 miliona evra. Tome su doprinele i kompanije iz te pokrajine koje već posluju u Srbiji, među kojima su Leoni i Simens.\nBivši agent SOVA-e optužio Hrvatsku za bizantizam\nNajveći projekt Unije je energetska unija\nRBA: Kreditni plasmani značajno porasli\nOvo je poruka iz Rusije o Sjevernom toku 2


Kupljene 23 seoske kuće\n15. avgust 2014, Beograd\nDo sredine avgusta 23 korisnika sa svojim supružnicima, postali su vlasnici seoskih domaćinstava koja su kupljena uz finansijsku podršku Evropske unije, kroz projekat „Sagradimo dom zajedno”. Osamnaest porodica je već dobilo kompletnu pravnu dokumentaciju koja potvrđuje njihovo vlasništvo imovine.\nDo sada je osam porodica sa 25 članova preseljeno iz mobilnih stambenih jedinica u Beogradu u njihove nove domove, uglavnom u Vojvodini. Svi su dobili građevinski materijal za rekonstrukciju kuća i osnovni komplet bele tehnike.\nProjektni tim je takođe završio procenu porodica i njihovih potreba za alatima i mašinama sa kojima bi mogli da dohoduju. Isporuka mašina i alata će biti organizovana u drugoj polovini avgusta.\nZa sve zainteresovane porodice 21. jula je objavljen novi poziv za kupovinu seoskih domaćinstava. Poziv je otvoren do 31. avgusta. Prezentacije o uslovima poziva su održane kako u mobilnim stambenim jedinicima tako i za korisnike koji trenutno žive van naselja.


Litvanska plivačica je najavljivana kao jedna od sportistkinja koja će pokoriti planetu i oboriti sve postojeće rekorde. Ona je nakon olimpijskog zlata, stigla do najsjanijeg odličja i na svetskom prvenstvu u Barseloni u istoj disciplini.\nČitave prošle godine se borila sa depresijom, a u sredu je saopštila da je vreme za penziju:\n- Spremna sam da pokrenem novo poglavlje u životu. Hvala svima koji su me podržavali na tom putu - napisala je u saopštenju uz potvrdu ranije odluke da se u potpunosti posveti studiranju.\nOna se očigledno prezasitila profesionalnog sporta jer kako sama navodi "želi da živi jednostavno, da raste, da bolje sebe upozna i da upozna svet".\nOsvojila je zlato na Olimpijskim igrama u Londonu 2012. godine i tako napravila najveću senzaciju u bazenu. Godinu dana kasnije je pokazala da joj na 100 metara prsnim stilom nema ravne, pa je zlato svetskom prvenstvu bila potvrda koliko je ispred ostalih takmičarki.\nIpak, 2018. godine ona objavljuje da se bori sa depresijom. Tokom te godine se ne pojavljuje na takmičenjima, osim na Svetskom prvenstvu u Kini na kom nije uspela da izbori plasman u finale.


Opština Zemun podelila građevinski materijal izbeglicama - Beogradski Portal\nOpština Zemun podelila građevinski materijal izbeglicama\nNa osnovu ugovora koje su izbegla lica potpisala sa Gradskom opštinom Zemun paketi građevinskog materijala isporučeni su na kućne adrese osam porodica koje žive u Batajnici, Zemun Polju, Grmovcu i naselju Plavi horizont.\nČlan Veća Gradske opšti Zemun i predsednik Saveta za migracije Boško Radovanović uverio se na terenu da isporuka ide po dogovorenoj dinamici, i naglasio da će Gradska opština Zemun u saradnji sa Komesarijatom za izbeglice i migracije Republike Srbije nastaviti da realizuje različite projekte podrške izbeglim i interno raseljenim porodicama koje su svoj dom našle u Zemunu.\nUkupna vrednost projekta koji finansira Komesarijat za izbeglice i migracije i Gradska opštine Zemun je 4.800.000,00 dinara, dok je pojedinačna bespovratna pomoć u građevinskom materijalu po korisniku do 600.000,00 dinara.\nBespovratna pomoć koja direktno utiče na poboljšanje uslova stanovanja pomoći će porodicama da završe radove na spoljnoj izolaciji kuća, ugrade stolariju, dovrše krovnu konstrukciju i unutrašnje molerske radove.\nGradska opština Zemun je kroz različite programe finansiranja od 2010. godine do danas obezbedila pomoć u građevinskom materijal u za 227 porodica izbeglih i interno raseljenih lica.


Pokrenut plan „Kulti“: Policija Kosova u blizini srpskih svetinja - 27.05.2021, Sputnik Srbija\nPokrenut plan „Kulti“: Policija Kosova u blizini srpskih svetinja\nPolicija Kosova je registrovala porast broja napada na imovinu Srpske pravoslavne crkve na Kosovu zbog čega su povećane patrole na terenu. 27.05.2021, Sputnik Srbija\nSamo od početka ove godine zabeleženo je ukupno 13 oštećenja crkvene imovine ili pokušaja krađe.„Zaključno sa današnjim datumom ukupno je prijavljeno 13 slučajeva na objektima SPC u različitim regionima Kosova. Od ukupnog broja prijavljenih slučajeva devet su klasifikovani kao slučajevi teške krađe, a četiri kao oštećenja imovine“, navodi se u pisanom odgovoru Kosovske policije za „Kosovo onlajn“.Iz policije navode da su u skladu sa svojim nadležnostima evidentirali i delimično procesuirali počinioce krivičnih dela.U cilju sprečavanja napada na objekte Srpske pravoslavne crkve Kosovska policija primenjuje poseban operativni plan delovanja.„Nakon povećanog broja prijavljenih slučajeva u martu 2021. godine Kosovska policija je pokrenula dodatni operativni plan ’Kulti’ koji se sprovodi na celoj teritoriji Kosova, gde je uključen veći broj policijskih jedinica sa ciljem preventivnog delovanja i otkrivanja počinioca krivičnih dela“, zaključuje se u odgovoru kosovske policije.Pročitajte još:\nPredstava za medjunarodnu javnost\nvesti, kosovo i metohija, policija, srpska pravoslavna crkva\n11:26 27.05.2021 (Osveženo: 11:31 27.05.2021)\nPolicija Kosova je registrovala porast broja napada na imovinu Srpske pravoslavne crkve na Kosovu zbog čega su povećane patrole na terenu.\nSamo od početka ove godine zabeleženo je ukupno 13 oštećenja crkvene imovine ili pokušaja krađe.\n„Zaključno sa današnjim datumom ukupno je prijavljeno 13 slučajeva na objektima SPC u različitim regionima Kosova. Od ukupnog broja prijavljenih slučajeva devet su klasifikovani kao slučajevi teške krađe, a četiri kao oštećenja imovine“, navodi se u pisanom odgovoru Kosovske policije za „Kosovo onlajn“.\nIz policije navode da su u skladu sa svojim nadležnostima evidentirali i delimično procesuirali počinioce krivičnih dela.\n„Nakon prijave slučajeva, na lice mesta su izlazile nadležne policijske jedinice, vršile uviđaje i prikupljale materijalne dokaze koji su predstavljani nadležnom tužilaštvu i koordinisali dalje istražne radnje. U određenim slučajevima, identifikovani su izvršioci i protiv istih su podnete prijave, a ostali slučajevi se i dalje istražuju“, dodaje su u saopštenju.\nU cilju sprečavanja napada na objekte Srpske pravoslavne crkve Kosovska policija primenjuje poseban operativni plan delovanja.\n„Nakon povećanog broja prijavljenih slučajeva u martu 2021. godine Kosovska policija je pokrenula dodatni operativni plan ’Kulti’ koji se sprovodi na celoj teritoriji Kosova, gde je uključen veći broj policijskih jedinica sa ciljem preventivnog delovanja i otkrivanja počinioca krivičnih dela“, zaključuje se u odgovoru kosovske policije.\n27 Maj, 13:053


Pandemički horoskop: Kako se horoskopski znaci zaista osećaju? - Page 2 of 3 - WANNABE MAGAZINE\nPandemički horoskop: Kako se horoskopski znaci zaista osećaju?\nVama ovo teže pada nego što ste mislili na početku i zbog toga se još gore osećate. Osećanje teskobe je udarac za vašu hrabrost i stabilnost, ali sada ste se možda prvi put suočili sa ovolikom količinom samoće i slobodnog vremena, koje ne možete ispuniti društvenim životom i intenzivnim interakcijama sa okolinom. Ipak, pronalazite okrepljenje u emocionalnoj povezanosti sa bliskim ljudima i osnažujete se planovima šta ćete sve raditi kad sve ovo prođe.\nOdržavate uredan ritam života, produktivni ste i efikasni, sve i da nemate ništa drugo da radite, osim kućnih poslova. Vi se držite svog rasporeda i pronalazite edukativne i zabavne sadržaje kojima ćete ispuniti slobodno vreme. Ukoliko radite od kuće, posvećeni ste i obuzeti do te mere da vam je lakše da zaboravite da vremenski ograničite rad, nego da prekinete u određeno vreme. Duboko u sebi, najzadovoljniji ste kad osetite da “nemate vremena ni za šta”, jer vam to daje osećaj da je u vašem životu sve kao i obično – zahtevno i pretrpano.\nVaša stabilnost je stalno na ispitu, a održavanje ravnoteže je sada dovedeno u pitanje – normalnost je nestala iz vašeg života i svakog dana vam ova situacija sve teže pada. Pronalazite rasterećenje u okretanju svom unutrašnjem svetu, u meditaciji, čitanju i negovanju sebe. Strahujete da se život neće vratiti u normalu i pokušavate psihički da se pripremite za trajne promene, koje ne možete da predvidite i da na njih utičete. Kad osetite da ste potonuli, nastojite da sebi skrenete pažnju zabavnim aktivnostima i dugim razgovorima sa bliskim osobama.\nVi ste spremni za apokalipsu, treći svetski rat, invaziju vanzemaljaca – razmatrate svaki scenario koji vam padne na pamet, ili dospe do vas, pratite teorije zavere i sve ostale informacije i sve vam je sumnjivo. Kada razmišljate o tome šta će biti kad sve ovo prođe, zapravo se pitate šta je sledeće – i rešeni ste da stočki dočekate sve što ima da dođe. Vama nije potrebna nada da vas vodi ka budućnosti, dovoljna vam je činjenica da ste živi i spremni da se borite.


RTCG - Radio Televizija Crne Gore - Nacionalni javni servis :: Ostali sportovi :: Radović avionom, ostali kombijem na EP\nSTONI TENIS 12. 09. 2017. 12:08 >> 11:38 0\nRadović avionom, ostali kombijem na EP\nBoje Crne Gore na ekipnom prvenstvu Evrope u stonom tenisu u Luksemburgu od 13. do 17. septembra braniće Luka Bakić, Filip Radović i Branko Cubović.\nNaša muška selekcija vraća se na evroposku scenu nakon jednogodišnjeg odsustva, dok ženske reprezentacije neće biti na šampionatu Starog kontinenta ni ovoga puta.\nZbog besparice, Bakić, Cubović, trener Goran Premović i generalni sekretar Stonoteniskog saveza Crne Gore Nenad Raičević krenuli su u nedjelju ujutro kombijem put Luksemburga, dok je Filip Radović ranije kupio avionsku kartu, pa će puno brže i udobnije od reprezentativnih kolega stići do odredišta.\n"Nijesmo imali novca, pa smo se odlučili na ovakav korak", kazao je Radiju Crne Gore generalni sekretar STSCG Nenad Raičević, koji ima ulogu vozača i vođe puta, a biće i delegat na Kongresu Evropske stonoteniske unije.\n"Naš Savez je prije nešto više od godinu dana zbog ušteda prilikom odlaska na takmičenja kupio kombi sa osam sjedišta i evo prilike da se isproba na dužem putovanju", rekao je Raičević.\nCrnogorska selekcija nije među prve 32 evropske reprezentacije i nadmetaće se u Diviziji 3 sa izabranim timovima Letonije, Norveške, Azerbejdžana i Kipra. U našem taboru nijesu preveliki optimisti.\n"Biće teško stići do neke pobjede, rivali su se pojačali, neki imaju u svojim redovima i Kineze, a mi smo slabiji, jer za našu reprezentaciju više ne igra Irfan Čekić, koji je prije dvije godine bio najbolje rangirani crnogorski stonoteniser", kaže ljevoruki Luka Bakić.\nOn je kazao da će našem timu biti teško stići do pobjede na turniru.\n"Filip i ja možemo do poena u pojedinim susretima, ali pitanje je šta će da uradi Cubović, koji će debitovati na šampionatu Evrope. Nekada smo u najjačem sastavu dobijali Luksemburg, međutim, oni su u međuvremenu napredovali čak do prve divizije i sada će kao domaćini biti među 16 najboljih", ističe Bakić, koji je član jednog španskog kluba.\nGeneralni sekretar STSCG Nenad Raičević najavio je da će reprezentativce primiti članovi Udruženja Crnogoraca u Luksemburgu, koji će biti i podrška našim igračima sa tribina.\nFilip Radović Luka Bakić Branko Cubović\nRadović prvak Balkana\n10. 06. 2018. 2\nRadović i Kodjabašev pobjednici turnira


Završena sezona kupanja u Vlasotincu - JUGPRESS\nZavršena sezona kupanja u Vlasotincu\nOvogodišnje leto u Vlasotincu, odnosno događaji u vezi kupanja na reci Vlasini pratile su mnoge kontroverze. Te može da se kupa u koritu reke, na veštačkom jezeru kod mlina, te ne može, zbog preporuke naležnih državnih organa a u vezi zdravstveno bezbednosnih mera koje su bile donete zbog pandemije korone virusa.\nSa određenim problemima izgurasmo nekako ovu letnju sezonu kupanja u veštačkom jezeru. Sezona je zvanično počela 10. jula sa malim prekidima zbog korone virusa i preporuke, odnosno zabrane, nadležnih organa da se ne može kupati u jezeru zbog bezbednosno zdravstvenih mera od strane nadležnih organa – kaže nam Igor Jović, koji je ispred SRC ,,Vlasina” bio zadužen da vodi brigu o ovoletnjoj sezoni kupanja u veštačkom jezeru.\nJUGpress: U kom periodu je predviđeno da se jezero može zvanično koristiti za kupanje ?\nRanijih godina to je bilo od 1.jula pa do zadnjeg dana avgusta. Zbog pandemije korona virusa ova sezona kupanja zvanično je počela od 10.jula i trajala je do 15.septembra, dakle dve nedelje duže u odnosu na ranijih godina, a to je učinjeno uz odobrenje lokalne samouprave, a i vremenski uslovi su bili takvi da su išli na ruku kupača.\nJUGpress: Znači li to da nema više kupanja u jezeru ?\nDa, baš tako, što se nas tiče iz SRC ,,Vlasina” koji smo bili zaduženi da vodimo brigu o svima onima koji se budu našli na obalama reke a i u samoj reci Vlasini u delu veštačkog jezera za period od 10.jula do 15. septembra. Naravno da mi ne možemo nikome zabraniti da sada bude u jezeru na kupanje ali to oni koji se tamo nađu to čine na sopstvenu odgovornost.\nJUGpress: Da li je bilo reagovanje spasilaca na neki problem kupača u samoj vodi ?\nNe, nije, na sreću. Sve je prošlo u najboljem redu i na zadovoljstvo nas koji smo bili zaduženi da vodimo brigu o bezbednosti, kao i na zadovoljstvo svih onih koji su dolazili da se osveže kupanjem u veštačkom jezeru kod brane na Vlasini. Imali smo potreban broj kvalifikovanih i licenciranih spasilaca koji su svom poslu prilazili veoma profesionalno i odgovorno, tako da smo ovu letnju sezonu kupanja završili na najbolji mogući način – rekao nam je Igor Jović, koji je ispred SRC ,,Vlasina” bio zadužen da vodi brigu o ovogodišnjoj sezoni kupanja u jezeru. Jedno je sigurno da tu obavezu neće imati narednog leta, jer će za nekoliko dana zasednuti u direktorsku fotelju prvog čoveka SRC ,,Vlasina”.


Kurjak: Lavrov dao eksplicitnu podršku Republici Srpskoj i srpskom narodu\nBeta 16. decembra 2020. 14:10\nBivša ambasadorka Srbije u Rusiji Jelica Kurjak izjavila je danas da je poseta ruskog ministra spoljnih poslova Sergeja Lavrova Sarajevu i Beogradu još jednom potvrdila prijateljstvo Rusije s Republikom Srpskom i Srbijom.\n„Lavrov je u Sarajevu izneo decidan stav Rusije da je Dejtonski sporazum odradio svoj zadatak i da je taj sporazum za Rusiju i dalje važeći za rešavanje svih problema Bosne i Hercegovine. On je ovoga puta eksplicitnije dao podršku Republici Srpskoj i srpskom narodu, što je veoma bitan deo njegove posete“, kazala je Kurjak.\nAmbasadorka je navela da Rusija preko Srbije i Republike Srpske ima najveći oslonac na Balkanu i da je Lavrov istakao da je Rusija spremna da podrži kompromise u rešavanju problema oko Bosne i Hercegovine i na relaciji Srbije i Kosova.\n„To je za mene veoma važna izjava, jer je ovoga puta po prvi put rečeno da je Rusija spremna na kompromis“, istakla je Kurjak.\nNa pitanje Bete šta u ovom slučaju podrazumeva „kompromis“, Kurjak je kazala da će Rusija podržati Srbiju u svim kompromisima vezanim za rešavanje ključnih pitanja u odnosima s Kosovom.\n„Rusija će podržati sve odluke koje budu zadovoljavale srpsko rukovodstvo i srpski narod“, rekla je ambasadorka.\nUpitana da li to znači da je Rusija spremna i da odustane od Rezolucije 1244 Saveta bezbednosti, Kurjak je kazala da sve zavisi od odluka srpskog rukovodstva i srpskog naroda.\n„Ruski ministar spoljnih poslova Sergej Lavrov i ruski ambasador u Beogradu Aleksandar Bocan Harčenko su u svega nekoliko dana istakli da će Rusija podržati svaku odluku Srbije po pitanju Kosova. Dakle, lopta je u našem dvorištu“, navela je ona.\nPrema njenim rečima mi od Lavrova u suštini nismo ništa novo čuli osim što je potvrdjeno da u Rusiji imamo ključni oslonac u rešavanju pitanja Kosova i Metohije.\nNa pitanje Bete kako će se poseta Lavrova odraziti na odnose Srbije sa Briselom i Vašingtonom, ambasadorka je kazala da na Zapadu uvek „s otvorenim očima“ gledaju kada zemlje Balkana posećuju ruski zvaničnici i obratno.\n„Treba voditi računa kako ćemo se mi ponašati prema našim obavezama koje proističu iz sporazuma potpisanih s Briselom“, rekla je Kurjak.


Prvi dan rata sa Sverenom Korejom bi doneo milion žrtava, smatra Lavrov\nMinistar spoljnih poslova Rusije izjavio je, nakon sastanka sa šefom japanske diplomatije Taroom Konom, da bi bilo kakav vojni sukob sa Severnom Korejom odneo milion života već prvog dana, prenosi Tas.\nKarla Del Ponte zadovoljna presudom Mladiću\nBivša glavna tužiteljka Haškog tribunala Karla del Ponte izjavila je da je zadovoljna presudom Ratku Mladiću.\nPredsednik Zimbabvea Robert Mugabe je podneo ostavku, saopštio je predsedavajući parlamenta Jakob Mudenda, prenosi BBC.\nCamelot, najveći lutrijski operater Velike Britanije, pokreće igru na sreću u obliku rente koja nagrađuje pobednike sa iznosom od 10.000 funti mesečno, do kraja života.\nNemačka kancelarka Angela Merkel izjavila je da održavanje novih izbora smatra boljom opcijom nego da predvodi manjinsku vladu, istakavši da joj je cilj izgradnja stabilne vlade, a to je poručila nakon što su noćas propali pregovori o formiranju trostranačke koalicije.\nRohani: Islamskoj državi je došao kraj\nPredsednik Irana Hasan Rohani objavio je, u televizijskom obraćanju uživo, da je terorističkoj organizaciji Islamska država došao kraj.\nKako se fotografija srpske crkve sa Kosova našla u Bin Ladenovom kompjuteru?


Proglašena izborna lista „Dela, a ne reči – Dr Vladica Stanojević“ – Kragujevčani – Najposećeniji portal u Šumadiji\nGrupa građana „Dela, a ne reči – Dr Vladica Stanojević“ nešto pre ponoći predala je izbornu listu Gradskoj izbornoj komisiji, na kojoj se nalazi 39 kandidata za odbornike Skupštine grada Kragujevca. Listu je podržalo 1262 birača, od čega je nakon provere GIK-a kao validne prihvaćeno 1191 potpisa i prihvaćeno je 37 kandidata za odbornike.\nGradska izborna komisija na sednici donela je rešenje o proglašenju Izborne liste „Dela, a ne reči – Dr Vladica Stanojević“ sa 37 odborničkih kandidata i zauzela broj 12 na listi.\nU izjavi za medije, nosilac liste dr Vladica Stanojević je podsetio na probleme sa kojima se susreo prilikom predaje prve izborne liste, koju zbog utvrđenih, a neotklonjenih nedostataka u zakonom predviđenom roku, Gradska izborna komisija nije mogla da proglasi.\nMi smo krenuli da pravimo drugu listu, pod nazivom „ Dela, a ne reči – dr Vladica Stanojević“. Za jedan dan, izjavio je Stanojević, listu jedne male grupe građana potpisima je svojevoljno podržalo 1262 građana.\nOvo je manja lista i na njoj se nalazi 37 kandidata za odbornike Skupštine grada. Ljudi koji su večeras ovde znaju šta rade i koga podržavaju. Oni su moja snaga i mislim da možemo da pokrenemo Kragujevac za svu našu decu, prijatelje, rodbinu i komšije, da napravimo jedno lepo mesto za život, poručio je Stanojević.


Singapur, najnovije vesti - Naslovi.net\nPPF Grupa i GIC su dogovorili da GIC kupi 30 odsto udela u CETIN Grupi. PPF Grupa će zadržati većinski (70 odsto) udeo svog vodećeg pružaoca telekomunikacionih infrastrukturnih usluga u Centralno-istočnoj Evropi. Podsetimo, CETIN Grupa je vodeći… »\nSINGAPUR - Podaci o usporavanju kineskog rasta podstakli su danas jačanje dolara i uneli nervozu među investitore da će rast inflacije dovesti do podizanja kamatnih stopa. Na azijskom trgovanju, dolar je ojačao za oko 0,2 posto u odnosu na evro i za… »\nMeđunarodna automobilska federacija (FIA) objavila je danas kalendar za narednu sezonu Formule 1, na kojem se nalaze rekordne 23 trke. Šampionat će početi trkom u Bahreinu 20. marta 2022. godine, da bi zatim usledile trke za Velike nagrade Saudijske… »\nMeđunarodna automobilska federacija (FIA) objavila je kalendar za narednu sezonu Formule 1, na kojem se nalaze rekordne 23 trke. Šampionat će početi trkom u Bahreinu 20. marta 2022. godine, da bi zatim usledile trke za Velike nagrade Saudijske Arabije… »\nSrpski kik-bokser Rade Opačić nastavlja sa sjajnim nastupima u prestižnoj borilačkoj promociji „Van čempionšip“ (ONE Championship). Beograđanin je u okviru priredbe održane u Singapuru u petak slavio tehničkim nokautom u drugoj rundi protiv… »\nŠampionat će početi trkom u Bahreinu 20. marta 2022. godine, da bi zatim usledile trke za Velike nagrade Saudijske Arabije (27. mart) i Australije (10. april). Australija će domaćin biti po prvi put nakon 2019. godine, a poslednje dve sezone trke su… »\nIstorija: Objavljen kalendar f1 za narednu sezonu, rekordne 23 trke!\nMedjunarodna automobilska federacija (FIA) objavila je danas kalendar za narednu sezonu Formule 1, na kojem se nalaze rekordne 23 trke. Šampionat će početi trkom u Bahreinu 20. marta 2022. godine, da bi zatim usledile trke za Velike nagrade Saudijske… »\nObjavljen kalendar za F1, čekaju nas rekordne 23 trke\nKalendar F1: Bez Šangaja, 23 trke u 35 sedmica Kalendar za narednu sezonu Formule 1 biće objavljen u petak, a očekuje se da na spisku trka neće biti Velike nagrade Kine. Otkad je počela pandemija virusa korona, trke u Šangaju nije bilo, a… »


Brisel poručio Londonu: Moraćete to da opravdate! - Sputnjik Srbija\n09:55 12 April 2021\n11:38 15.03.2019 Preuzmite kraći link\nEvropska komisija saopštila je da će Velika Britanija morati da opravda bilo kakav zahtev za odlaganje „bregzita“.\nBritanski parlament glasao za odlaganje „bregzita“\nKako se navodi, evropski lideri će se pre svega voditi idejom da ne bude nikakvih ometanja u evropskim institucijama dok se taj zahtev razmatra.\n„Zahtev za produženje člana 50. zahteva jednoglasnu saglasnost svih 27 država članica“, saopšteno je iz Evropske komisije u reagovanju na glasanje u britanskom parlamentu, čiji su poslanici zatražili odlaganje „bregzita“, prenosi Rojters.\nEvropska komisija će održati sastanke idućeg četvrtka i petka, a pojedini evropski lideri su saopštili da Britanija mora da napusti EU pre izbora za Evropski parlament u maju ili, ako se „bregzit“ odloži, da u njima učestvuje, kako legitimnost izbora ne bi bila dovedena u pitanje.\nBregzit, London, Brisel, Evropa\n09:54 Spektakl na nebu Velikog Novgoroda: Stotine dronova u znaku ruskog osvajanja kosmosa /video/\n09:46 Princ Hari se vratio kući\n09:40 „Zemlja nomada“ najbolji film BAFTA\n09:17 Vatromet od Škota „za“ princa Filipa /video/\n09:10 Bocan-Harčenko: Bez preterivanja, partnerstvo Rusije sa Srbijom ima kosmičku perspektivu\nDva pisma razbijaju iluzije Sarajeva – Zapad na BiH počinje da gleda drugim očima


MANDAT SA ČETIRI CILJA\nMANDAT SA ČETIRI CILJA\nLajčak od 1. aprila izaslanik EU za pregovore o Kosovu\nVisoki predstavnik EU Žozep Borel je zvanično predložio Miroslava Lajčaka za posrednika Evropske unije u dijalogu Beograda i Prištine i on će, prema tom predlogu, stupiti na posao 1. aprila, a mandat mu prestaje 1. marta 2021, prenosi prištinski portal Gazetaexpress.\nVisoki slovački diplomata dužan je da do tada posreduje u dijalogu Kosova i Srbije.\nU predlogu čiji sadržaj prenosi portal gazetaexpress.com navodi se da EU želi da postigne četiri cilja tokom Borelovog mandata. Prvi je, kako se navodi, postizanje sporazuma o normalizaciji odnosa Kosova i Srbije, drugi postizanje dobrosusedskih odnosa i promovisanje pomirenja, treći povećanje vidljivosti i efikasnosti EU kroz javnu diplomatiju i četvrti podrška naporima regiona da napreduje na evropskom putu.\nU dokumentu se navodi da je mandat specijalnog predstavnika Lajčaka da “olakša dijalog Beograda i Prištine, u ime visokog predstavnika i da radi na sveobuhvatnoj normalizaciji odnosa kroz pravno obavezujući sporazum koji rešava sva otvorena pitanja izmedju strana”.\nTakođe, Lajčak treba da “nadgleda i olakšava rad strana u sprovodjenju ranije postignutih sporazuma u okviru olakšavanja dijaloga od strane EU”. Na kraju dokumenta na sedam stranica piše da bi Lajčak trebalo da pripremi Borelov prvi izveštaj o radu krajem septembra, a zatim drugi izveštaj krajem januara 2021. Imenovanju Lajčaka za specijalnog izaslanika, kako navodi prištinski portal, javno i energično se suprostavlja predsednik Kosova Hašim Tači smatrajući da Lajčak “najnepouzdaniji čovek koji se bavi ovim procesom, da njegova država nije priznala Kosovo” i da je zato poverenje Kosovo – nula.\nI ministar spoljnih poslova Kosova Glauk Konjufca je pred parlamentarnom komisijom za spoljne poslove rekao da je neprihvatljivo da Lajčak bude imenovan za izaslanika za Kosovo, što je navodno rečeno direktno i slovačkom diplomati.\nI za njega kao i za Tačija je neprihvatljivo da na to mesto dolazi predstavnik jedne od pet zemalja koje nisu priznale Kosovo. Sa druge strane premijer Kosova Aljbin Kurti u pismu koje je poslao Borelu je napisao će sarađivati sa izaslanicima EU u dijalogu.


[VIDEO] Počelo je postavljanje novogodišnje dekoracije u Nišu | Belle Amie\n17:16, 27. 11. 2020 Igor Spasić Niš, Servis, Vest dana, Video 0\nPočelo je postavljanje novogodišnje dekoracije u Nišu koje će trajati do sredine decembra. Ove godine nije bilo nabavke novih ukrasa, a dekoracija će biti postavljana na istim lokacijama kao i prošle godine.\nKao i svake godine, poslednje nedelje u novembru počinje se sa novogodišnjim ukrašavanjem grada Niša. Prvi novogodišnji ukrasi postavljeni su u Obrenovićevoj ulici, a nastavlja se sa postavljanjem ukrasa i u drugim ulicama. Ove godine nije bilo nabavke novih ukrasa,a dekoracija će biti postavljana na istim lokacijama kao i prošle godine.\nCentralni gradski trg u Nišu zbog radova na rekonstrukciji neće biti u potpunosti ukrašen kao prethodnih godina.\nSredinom decembra u NIšu će biti završeno postavljanje novogodišnje dekoracija.


ŠOKANTNA IZJAVA DONALDA TRAMPA: Ako me ubiju, nastaće građanski rat | WebTribune\nHome SPEKTAR ŠOKANTNA IZJAVA DONALDA TRAMPA: Ako me ubiju, nastaće građanski rat\nPosted date: јун 07, 2016 In: SPEKTAR\nPolitički posmatrači smatraju da Donald Tramp s pravom veruje da će nastati građanski rat ukoliko on bude ubijen.\nTramp je ove nedelje po prvi put prešao Hilari Klinton u predsedničkim anketama, a pretnje smrću u njegovom pravcu postaju sve glasnije i češće.\nStručnjaci za Novi svetski poredak veruju da Trampova obećanja, naročito ono da će otkriti istinu o 11. septembru, ukazuju na to da se on s pravom boji da će završiti kao Džon F. Kenedi.\nElita Novog svetskog poretka iz Vašingtona ne ubija samo inostrane lidere koji im stanu na put, već i svoje. Džon F. Kenedi je upozorio da elitna tajna društva upravljaju svetom i da imaju plan da zarobe sve Amerikance. To je bilo dovoljno da ubiju ovog popularnog predsednika.\nUbistvo Džona F. Kenedija je izazvalo velike potrese u američkom društvu koji se i danas osete. Međutim, da li bi američki narod isto odreagovao danas ako bi neko ubio njihovog novog predsednika? Da li bi ljudi ustali protiv elite iz senke?\nTramp preti da razotkrije najveće tajne američke vlade ukoliko postane predsednik.\nOn je povodom 11. septembra rekao:\n„Napali smo Irak iako nisu oni ti koji su oborili Svetski trgovinski centar. Saznaćemo ko je oborio Svetski trgovinski centar, a ako je suditi po veoma tajnim dokumentima, nije isključeno da su za to krivi Saudijci“.\nTramp je aludirao na 28 strana prvobitne Zajedničke kongresne istrage o 11. septembru koje se i dalje čuvaju u tajnosti po osnovu „nacionalne bezbednosti“. Veruje se da u tim stranama piše da je saudijska kraljevska porodica finansirala otmičare aviona pre napada na Svetski trgovinski centar.\nNiko u politici SAD ne želi da Tramp uđe u Belu kuću. Mejnstrim mediji, pa čak i oni republikanski, na sve strane pokušavaju da ugroze njegovu kampanju. Elita Novog svetskog poretka ima mnogo toga da izgubi ukoliko se pojavi neko ko neće igrati po njihovim pravilima.\nDa li će elita dozvoliti da Donald Tramp postane novi predsednik? Koliko će ga dugo pustiti da živi? Jedno je sigurno, ne bi trebalo da se iznenadimo ako uskoro neko žrtveno jagnje, Meksikanac ili musliman, pokuša da ubije predsedničkog kandidata zbog pretnje Novom svetskom poretku.


DUŠAN ŠEHOVAC: Dupli obruč oko ratnog Sarajeva mit ili istina? | Frontal\n„Snage bosanskih Srba zauzimanjem vrha Bjelašnice i kote Mlakve na planini Igman zaprijetili zatvaranjem duplog obruča oko Sarajeva.“ Dnevni list “Oslobođenje”, 4. august 2019, rubrika: Na današnji dan.\nA šta radi dnevni list „Oslobođenje“ kad piše o „zatvaranju duplog obruča oko Sarajeva“? Jel' i oni lažu, izmišljaju ili govore istinu, da su u Gradu Sarajevu postojala četiri obruča oko ratnog Sarajeva!\nDobro, neko će kazati ima u tim obručima i popucalih karika, i biće u pravu jer da nije nije bilo tih rupa u ta četiri obruča ne bi ratni sukob u i oko Grada Sarajeva trajao 1.453 dana.


SRBIJA TREBA DA NASTAVI SA STRUKTURNIM REFORMAMA, PORESKOM I FISKALNOM REFORMOM I OKRENE SE JAČANJU INVESTICIONE POTROŠNJE\nU vremenu današnje krize, Srbija treba da se okrene uredjivanju "domaćeg dvorišta", da bude spremna za izlazak iz krize, rekao koordinator Ekonomskog saveta Milenko Dželetović u emisiji "Oko" RTS-a i izrazio nadu da će Srbija izaći iz krize za najkasnije godinu dana.\nNaša zemlja mora to vreme da dočeka sa relativno uredjenim institucionalnim ambijentom, zakonodavnom regulativom, a potom sva pažnja treba da se usmeri na rast produktivnosti u privredi, jačanju izvoznih performansi i smanjenju spoljnog duga,rekaoje on.\nOdgovarajući na pitanje koji je recept bolji za Srbiju - smanjenje ili jčanje potrošnje, Dželetović je rekao da bi najbolje bilo da Srbija pronadje mehanizam za jačanje investicione potrošnje, a da "stezanje kaiša" bude usmereno samo na smanjenju rasipništva u javnoj upravi i javnim resursima.\nKada je reč o strukturnim reformama u Srbiji, Dželetović da je rekao da bi to za našu zemlju značilo radikalni rez u oblasti javnih finansija, reforme javne uprave, penzijskog i invalidskog sistema i socilanog sistema, koji nisu ni započeti kod nas.\nDirektorka Centra za visoke ekonomske studije Kori Udovički prenela je poruke nedavno završenog Svetskog ekonomskog foruma u Davosu, koji je preporučio "stezanje kaiša", uz labavu monetarnu i čvršću fiskalnu politiku kako bi se izašlo iz krize, navodeći da je to u Srbiji trenutno obrnuto.


Zvezda: "Ne opstruišemo rad Skupštine KSS" - Sportske.net\nZvezda: "Ne opstruišemo rad Skupštine KSS"\nKošarkaški klub Crvena zvezda Telekom oglasio se povodom optužbi da sednica Skupštine KSS na kojoj je trebalo da se razgovarao o vraćanju Superlige pod ingerenciju Saveza nije održana zbog opstrukcije čelnika crveno-belih.\nSednica Skupštine KSS na kojoj je trebalo da se govori o vraćanju Lige pod ingerenciju Saveza ponovo je odložena jer nije bilo kvoruma za njeno održavanje.\nPojedinci su za novo odlaganje okrivili funkcionere KK Crvena zvezda Telekom, kluba koji se otvoreno suprotstavio ideji da se Liga vrati pod ingerenciju Saveza.\n"Tačno je da je KK Crvena zvezda protiv vraćanja unazad i protiv zastarelih metoda upravljanja ligom za koje smo na brojnim primerima videli da nisu efikasni. Do pre samo nekoliko godina Savez je vodio domaće takmičenje u kome smo mnogo puta bili svedoci brojnih incidenata" počeo je priču na tu temu Mirko Pavlović.\nGeneralni menadžer KK Crvena zvezda ocenio je da u Savezu ne postoji bilo kakva vizija po pitanju preuzimanja Lige i da su dešavanja u "Kupu Radivoja Koraća" jasan pokazatelj da je to tako.\n"Da ne postoji bilo kakva vizija, strategija niti efikasan model upravljanja među kadrovima u Košarkaškom savezu Srbije dokaz je i Kup Radivoja Koraća. Takmičenje koje nosi ime legende naše košarke, a koje je poslednjih godina maksimalno degradirano postupcima pojedinaca i njihovim izjavama u medijima da je bez ikakvog značaja. Košarkaški savez Srbije pod čijom je ingerencijom ovo takmičenje nije uradio bukvalno ništa da to stanje promeni" ističe Pavlović.\nUprkos svemu rečenom Pavlović tvrdi da Zvezda ne opstruira rad Skupštine ili bilo kog drugog organa KSS zbog čega je poručio da mu nije jasno kako neko daje za pravo sebi da crveno-bele optuži za tako nešto.\n"KK Crvena zvezda ni na koji način se ne bavi opstruiranjem rada Skupštine ili bilo kog drugog organa KSS, niti je na bilo koji način svojim delovanjem onemogućila održavanje sednice Skupštine koja je bila prvobitno zakazana za 24. jun, a potom po ubrzanim metodima pomerena na 30. jun. Očigledno je da su se neki drugi u prošlosti i te kako služili manirima opstrukcije rada organa KSS, pa je rukovodstvu saveza to ostalo kao nekakva matrica ponašanja klubova. Međutim, KK Crvena zvezda ne funkcioniše na takvim principima" jasan je Pavlović.\nZa kraj, Pavlović ističe da je evidentno da Savez ne može da obezbedi kvorum za održavanje sednica Skupštine što je postalo indikativno.\n"Indikativno je da Skupština KSS u poslednjih nekoliko zasedanja jedva obezbeđuje kvorum. Dokaz za to je i podatak da je tako bilo i na poslednoj sednici Skupštine održanoj 28. avgusta 2013. godine kada je od 33 delagata prisustvovalo 17. Slične situacije su se događale i na ptrethodnim skupštinskim zasedanjima, ali to tada za čelnike saveza nije predstavljalo klubaštvo" zaključio je Pavlović.\nPodsećamo da je Savez izneo stav da planira da vrati Superligu pod svoju ingerenciju nakon incidenata koji su se dogodili na prvom meču finalne serije plej-ofa između Partizana i Zvezde.


Martinović: Ko ne glasa za Brnabić – sam se isključio iz koalicije sa SNS | SC Radar\nMartinović: Ko ne glasa za Brnabić – sam se isključio iz koalicije sa SNS ■PolitikaJun 19, 20170 comments Šef poslaničke grupe SNS Aleksandar Martinović izjavio je danas da će ta poslanička grupa jedinstveno glasati za predlog da Ana Brnabić bude premijer, ali i podvukao da je stav te stranke da je potrebno da većinu za njen izbor obezbede stranke koje su bile na listi “Aleksandar Vučić – Srbija pobeđuje”.\n– Stav najjače političke stranke SNS je da moramo da obezbedimo većinu u skupštini za izbor nove vlade, da tu većinu treba da obezbede one poslaničke grupe koje su bile na jedinstvenoj izbornoj listi “Aleksandar Vučić – Srbija pobeđuje” – rekao je Martinović u izjavi Tanjugu.\nMartinović je podsetio da je Vučić na predsedničkim izborima dobio skoro 56 odsto glasova, tako da je reč o principijelnom stavu.\n– Onaj ko ne bude glasao ili onaj ko se izjašnjava protiv Ane Brnabić kao kandidata za predsednika vlade, on se u stvari izjašnjava protiv Aleksandra Vučića. SNS ne želi da dopusti da je bilo ko ucenjuje, niti želimo da dopustimo političku situaciju da od bilo koga zavisimo – rekao je Martinović.\nNa pitanje da li stav JS Dragana Markovića Palme, koja je najavila da neće glasati za Anu Brnabić znači odlazak te stranke u opoziciju, Martinovć je rekao da je sa tačke gledišta elementarne političke logike nelogično da ne glasate za izbor vlade, a da budete deo vladajuće koalicije.\nMartinovuć je rekao da je upoznat sa tim da je SPS zauzeo stav da podrži izbor Ane Brnabić, ali i dodao: “Ono čime se mi trenutno bavimo u SNS i ono što je važno za nas, za stabilnost parlamenta i za stabilnost cele države, jeste pitanje da li izborna lista ‘Aleksandar Vučić – Srbija pobeđuje’ može sama, bez bilo čije pomoći, da obezbedi većinu za izbor nove vlade”.


U petak, 12. oktobra, pokrajinski sekretar za obrazovanje, propise, upravu i nacionalne manjine, Mihalj Njilaš, posetio je opštinu Novi Bečej.\nOn je u okviru akcije “Sekretarijat bliži školskim klupama” održao niz radnih sastanaka sa rukovodstvom opštine Novi Bečej i direktorima Srednje škole Novi Bečej, osnovne škole “Miloje Čiplić” i predškolske ustanove “Pava Sudarski”. Teme sastanaka bile su raznovrsne, ali su se, pretežno, bavile trenutnim stanjem u obrazovnom sistemu opštine Novi Bečej i smerovima daljeg unapređenja kvaliteta obrazovanja na teritoriji ove opštine.\nKomentarišući današnju posetu, sekretar Njilaš je rekao: “U srednjoj školi, prvo smo se na radnom sastanku na kojem je učestvovalo rukovodstvo škole, pa i čelnici opštine, upoznali sa tim kako posluje škola, sa kojim idejama želi nastaviti i razviti srednjoškolsko obrazovanje u Novom Bečeju. Naravno, sagledali smo i mogućnosti pomoći i podrške od strane Pokrajine, ali ne samo od nje, već i od strane lokala i Republike jer imamo zajednički cilj reformisanja i integrisanja srednjoškolskog obrazovanja sa privredom, pre svega. Dakle, da sve srednje škole, pogotovo srednje škole tehničkog smera imaju svoju produkciju u smislu dece stručnjaka koji će dobro doći privredi i razviti je posle, a ne da ostanu na ulici nakon završetka srednje škole. Dualno obrazovanje je tu vrlo bitno, stavlja se sve veći naglasak na to i na povezivanje privrede sa obrazovanjem”\nZadovoljna radnim sastankom sa pokrajinskim sekretarom je i Anita Bojić Perkin, direktor Srednje škole Novi Bečej, koja je rekla: “Tema sastanka je bila, zapravo, budućnost naše škole, odnosno smerovi i profili i šta sve treba učiniti da ova škola i dalje bude uspešna, da upisuje đake i da ima atraktivne profile koji će moći da odgovore savremenim potrebama. U tom smeru se i razgovor kretao. Govorili smo o dualnom obrazovanju, o upisu za narednu godinu, a takođe i o svim potrebnim ulaganjima, opremanju škole i mogućnosti konkurisanja i dobijanja sredstava kako bi se škola svim potrebama prilagodila”


Novi radni prostor stokholmskog mobilnog operatera - Moj Enterijer – Kupatila, Nameštaj, Kuhinje, Garniture...\nPred kraj septembra meseca, mobilni operater Tre, preselio se u svoj novi radni prostor smešten u Entretorget 5 ulici,odmah preko puta Globen arene u stokholmskom naselju Soderstaden. Studio Stockholm bio je zadužen za enterijerni dizajn novog sedišta kompanije i postao je strateški savetnik tokom čitavog projekta, koji je startovao sa prikupljanjem svih dozvola 2015. godine.\nTokom inicijalne analize, stručnjaci su veoma brzo došli do zaključka da kompanija Tre, sa svojim rejtingom rasta, zahteva oko 15.000 m2 radnog prostora i potunu optimizaciju zgrade u kojoj će se on nalaziti. Sledeći korak u ovom procesu predstavljalo je razumevanje tipičnog Tre zaposlenog i sve potrebe koje budućnost radnicima ovog brenda donosi.\nOmogućavanje najboljeg radnog okruženja, bez obzira na profesionalne uloge i ličnosti zaposlenih, predstavljalo je esencijalnu stavku zaduženu za razvijanje ultimativnih solucija kako za kompaniju tako i njene radnike. Dobra procena rezultirala je građevinom potpuno optimizovnih opcija i velike fleksibilnosti unutar punih 15.000 m2.\nKoncept je baziran na karakteristikama vezanim za sve one koji rade u kompaniji Tre, njihove živopisne duhove, vedrinu i veru u prosperitet, mladost, sportske i zdrave načine života, pomešane u internacionalnoj raznovrsnosti. Sve vrednosti koje kompanija Tre neguje takođe su prevedene u dizajnerski jezik kako bi se postigao pravi dekor u prostoru.\n"Weekday Celebration" predstavlja ključni koncept brenda, a ponekada se dogodi kada su svi u kancelariji, tako da je taj osećaj zajedništva i proslave postao deo nove kancelarije. Enterijerni dizajn ovog prosotra obeležavaju predivne boje i okarakterisan je digitalnim solucijama, robusnim izborom materijala, nalik betonskim podovima, čvrstom drvetu i čeliku, kao i neočekivanim detaljima kao što su višebojni kanapi za penjenje i LED kablovi.\nPROČITAJTE SLEDEĆI TEKST: Kako izgleda sedište kompanije 21st Century Fox


Sve spremno za građevinske dozvole za Južni tok - Ekonomske Vesti\nSve spremno za građevinske dozvole za Južni tok\n19. okt. 2014 19. okt. 2014 Ekonomske Vesti Južni tok, Ministarstvo građevinarstva, Zorana Mihajlović\nMinistarka gradjevinarstva, infrastrukture i saobraćaja Zorana Mihajlović izjavila je da su se stekli uslovi za izdavanje gradjevinskih dozvola na deonicama 2, 3 i 4 na trasi gasovoda Južni tok.\nMihajlović je u intervjuu „Balkanmagazinu“ rekla da je ministarstvo na čijem je čelu obavilo stručnu kontrolu projektne dokumentacije za te tri deonice na trasi gasovoda i da su se time stekli uslovi za izdavanje gradjevinskih dozvola.\nOna je istakla da realizacija velikog medjunarodnog infrastrukturnog projekta, koji prolazi kroz više zemalja, zahteva da sve te zemlje saradjuju.\n„U slučaju gradnje gasovoda `Južni tok` nije sporna Srbija, već je ključ u odnosu izmedju Rusije i Evropske Unije. Za nas je važno da gradnja `Južnog toka` počne što pre, a jos važnije da obezbedimo gasnu stabilnost do trenutka dok prvi gas ne krene kroz `Južni tok`, jer ćemo do tada kao zemlja biti ranjivi“, ocenila je Mihajlović.\nNa pitanje da li veruje da će Evropa uvideti potrebu da se „Južnim tokom“ zaobidje Ukrajina i na kraju sa Rusijom dogovoriti gradnju tog gasovoda, ona je rekla da energetika i politika uvek idu zajedno.\n„Rezultat političkog dogovora izmedju zemalja učesnica ovog projekta biće početak radova u svakoj zemlji ponaosob“, navela je Zorana Mihajlović.\n← Nemački mediji: Zaustavite ovog glupog čoveka\nJacenjuk: Imamo 3,1 milijardu →\n2. dec. 2014 Andrija Matić Komentari su isključeni na Pitanje politizacije gasa skinuto sa dnevnog reda


Objavljeno 05.06.2018. u 13h\nU multimedijalnoj sali Gradske kuće održana je konferencija za medije, na kojoj su, povodom predstojećeg Evropskog inkluzivnog turnira u odbojci, govorili pomoćnik gradonačelnika Simo Salapura, direktor Specijalne olimpijade Srbije Aleksandar Stanojević i profesor Milorad Đondrić, predsednik kluba za osobe sa intelektualnom ometenošću Morava iz Čačka.\nManifestacija će biti održana od 6. do 10. juna u “Kristalnoj dvorani” i hali “Medison”, u organizaciji Specijalne olimpijade Srbije, posvećene sportskim aktivnostima osoba sa intelektualnom ometenošću, a okupiće više od 140 takmičara i trenera, iz 10 zemalja.\nSimo Salapura je rekao da je Zrenjanin grad sportskih manifestacija i da bi, ukoliko bi postojala nagrada za inkluziju i inkluzivnu lokalnu zajednicu, Zrenjanin sigurno bio dobitnik.\n6. jun – dolazak ekipa\n7. jun – divizioniranje ekipa (predtakmičenje) od 10 h u Kristalnoj dvorani i „Medisonu“\n7. jun – 18 h – Bašta Gradske kuće – svečano otvaranje\n8. jun – 10 – 13 h i od 16 – 19 h takmičenje\n9. jun – 10 – 13 h i od 16 – 19 h takmičenje\n9. jun – Dodela medalja u Kristalnoj dvorani od 18.30 h\nHENDI SPORT ŠAMPION U ODBOJCI NA PESKU\nProteklog vikenda Vranje je bilo domaćin prvog državnog prvenstva u UNIFIED odbojci na pesku.\nU konkurenciji osam klubova iz Srbije sportisti Hendi sporta postigli su sledeće rezultate: Ženska ekipa, koja je igrala u sastavu Valentina Manojlov, Olga Ramadani (sportisti) i Sofija Radovanović i Bojana Mačkić (partneri), u veoma jakoj konkurenciji i slabo nadahnute osvojile su 4. mesto sa tri izgubljena meča u I diviziji.\nMuškarci su opravdali očekivanja trenera Borislava Nuhanovića i Stevana Ćukila osvojili prvo mesto. Ekipa je igrala u sastavu Ivan Živkov, Kristofer Švarc (sportisti) i Danilo Radovanović i Aleksa Vujadinović (partneri).\nTagovi:Borislav Nuhanović, evropski inkluzivni turnir, Hendi sport, inkluzija, Specijalna olimpijada, Vanja Grbić


Poboljšanjem poslovnog ambijenta do razvoja i manje nezaposlenosti - Privredna štampa\nPoboljšanjem poslovnog ambijenta do razvoja i manje nezaposlenosti\nPoboljšanje poslovnog ambijanta i razvoj malih i srednjih preduzeća ključni su za ekonomski razvoj i smanjenje nezaposlenosti, istaknuto je na konferenciji o liderstvu u biznisu koja je održana danas u Sarajevu.\nSpecijalni predstavnik EU u BiH Lars-Gunnar Wigemark rekao je da je privatni sektor najvažniji za kreiranje novih radnih mjesta i smanjenje nezaposlenosti, posebno za mlade ljude.\nDodao je da je cilj Reformske agende stvoriti više prostora za privatni sektor, ali da postoji otpor prema promjenama u ovoj zemlji.\nPremijer Kantona Sarajevo Elmedin Konaković istakao je da je vlada na čijem je čelu za kratko vrijeme koliko su na vlasti uradila jako puno na poboljšanju poslovnog ambijenta za mala i srednja preduzeća i da su rezultati već vidljivi.\n– Nismo to uradili jer smo nešto posebno pametni već zato što slušamo realne probleme privrede i pokušavamo im olakšati poslovanje – naveo je Konaković.\nSavjetnik premijera FBiH Goran Miraščić kazao je da će se uskoro u proceduri naći novi zakon o doprinosima kojim će s trenutnih 41,5 posto na bruto plaću doprinosi biti smanjeni na 33 posto.\nPojasnio je da će te mjere imati agregatno neutralan efekat jer se proširuje porezna osnova za naknade koje nisu bile oporezivane poput toplog obroka, prijevoza, regresa, jubilarnih nagrada, otpremnina i slično, a proporcionalno se smanjuje stopa doprinosa.\nKonferencija o liderstvu u biznisu održana je u organizaciji Ureda specijalnog predstavnika EU u BiH.\nOvakve konferencije do sada su održane u Tuzli, Bijeljini, Bihaću i Mostaru, a nakon današnje u Sarajevu slijedi posljednja koja će biti održana 9. februara u Banjoj Luci.\nbiznisekonomski razvojkonferencijalideriliderstvomala i srednja preduzeća\nOd sredstava planiranih Strategijom razvoja TK-a zaposleno 1.230 osoba\nNajviše realizovanih sredstava u prvoj polovini 2017. planiranih Strategijom razvoja Tuzlanskog kantona za period 2016-2020 godina, utrošeno je u okviru…\nU ovom periodu na trgovanju na Sarajevskoj berzi - burzi ostvaren je promet od 4.310.048,60 KM. U sklopu 173 transakcije…\nBBI potpisala ugovor o saradnji sa fudbalskim klubovima „Sarajevo“ i „Željezničar“


Protest ispred Centralnog zatvora: Osloboditi uzbunjivača, uhapsiti odgovorne | Insajder\nProtest ispred Centralnog zatvora: Osloboditi uzbunjivača, uhapsiti odgovorne\nIspred zgrade Centralnog zatvora u Beogradu okupili su se danas građani kako bi pružili podršku uhapšenom A.O, uzbunjivaču iz fabrike "Кrušik", koji je navodno bio novinarski izvor za objavljivanje informacije o poslovima sa izvozom oružja, a koji se dovode u vezu sa ocem ministra policije Nebojše Stefanovića. On se sumnjiči za odavanje službene tajne, a u pritvoru se nalazi duže od 20 dana. Oslobađanje A.O. zatražila su udruženja građana i novinara, kao i predstavnici pojedinih opozicionih stranaka.\nProtest ispred Centralnog zatvora / Foto: Twitter, Inicijativa žena Srbije\n“Okupilo nas se danas malo, ali je ideja da se ovde okupljamo svakog dana u 18 časova da izvršimo pritisak kako znamo i umemo da se ovaj odgovorni građanin pusti iz zatvora, da se sudi onome kome treba biti suđeno i da tužilac pokrene postupak protiv onoga protiv koga treba da pokrene. Mi moramo na tome da insistiramo”, rekla je profesorka Biološkog fakulteta Biljana Stojković koja se okupljenima obratila u ime Inicijative žena Srbije.\nStojković je istakla da se mladić koji je ukazao na korupciju nalazi iza rešetaka, a da su oni koje je on naveo da su u korupciju umešani slobodni. Ona je ocenila da se došlo do trenutka u istoriji ove države i društva kada “moramo reći tačno šta želimo”, a ne gajiti iluzije da će to neko drugi uraditi umesto nas.\n“Solidarno moramo učestvovati u svim akcijama u kojim se borimo za naša prava, to je naša dužnost ako želimo da preživimo ovo ludilo”, zaključila je Stojković.\nGrađani su ispred zgrade uzvikivali “Nisi sam Aleksa”, “Uhapsite ministra”, “Tata je granata” i “Pustite Aleksu”, a nosili su transparente na kojima je pisalo “Država spava dok se krše moja prava” i “Gnevna za revoluciju spremna”.\nInicijativa žena Srbije je ranije danas pozvala građane na spontani protest u 18 časova ispred Centralnog zatvora sa zahtevom da se uhapšeni uzbunjivač oslobodi.\n“Ukoliko uzbunjivač do tada ne bude pušten, pozivamo sve organizatore protesta Jedan od pet miliona da naredno subotnje okupljanje počne ispred Centralnog zatvora”, piše u pozivu.\nProtest su zatim podržali Savez za Srbiju, Pokret slobodnih građana, udruženje Jedan od pet miliona i inicijativa Ne davimo Beograd.\nNedeljnik NIN je pre nekoliko dana objavio informaciju da je osobi koja je navodno novinarima dostavila podatke o tome da je otac ministra unutrašnjih poslova Nebojše Stefanovića, Branko, umešan u trgovinu oružjem, određen pritvor od 30 dana. Kako je naveo taj nedeljnik, do pritvaranje je došlo nakon objavljivanja teksta o trgovini oružjem na međunarodnom portalu “Arms Watch”, kako bi se utvrdilo na koji su način kompromitujući dokumenti došli do novinara.


Crna Gora: MANS traži izmjenu Strategije za borbu protiv korupcije\nMreža za afirmaciju nevladinog sektora (MANS) dostavila je Ministarstvu unutrašnjih poslova predloge za izmjenu Strategije za borbu protiv korupcije i organizovanog kriminala, jer smatraju da Međuresorska radna grupa za izradu Strategije taj tekst nije uskladila sa primjedbama Evropske komisije (EK).\nU toj organizaciji se, kako su naveli, nadaju da će resorni ministar Ivan Brajović „imati više sluha za taj problem“.\n„Želimo da vjerujemo da će se on, kada to već Međuresorska radna grupa nije učinila, na odgovoran način odnijeti prema obavezujućim primjedbama EK, koje se u potpunosti mogu uvažiti ukoliko ministar Brajović prihvati komentare MANS-a“, saopšteno je iz te organizacije.\nU MANS-u smatraju da je, u poglavlju Strategije koje se odnosi na sukob interesa, potrebno jasno prepoznati specifičnu situaciju u kojoj se nalazi Crna Gora, zbog, kako dodaju, činjenice da Vlada permanentno odlučuje o poslovnim interesima predsjednika Vlade i članova njegove najbliže porodice.\n„Neophodno je pomenuti da su Premijer i njegov brat akcionari Prve banke kojoj je Vlada odlučila da dodijeli državnu pomoć, a koja je vraćena na krajnje netransparentan način, uz mnoge sumnje da su tome prethodile značajne uplate iz državnih fondova“, ocijenjeno je iz MANS-a.


Dekodiranje Huawei G610 u servisu Doktor Mobil u Beogradu\nImate problem sa pametnim telefonom zbog toga što je zaključan na neku mrežu? Ne brinite, u servisu mobilnih telefona Doktor Mobil u Beogradu operaciju otključavanja Huawei Ascend G610 mobilnog telefona obavićemo vrlo efikasno, pouzdano i u najkraćem mogućem roku, pa ćete u njemu moći da koristite mobilnu karticu ili broj bilo kog operatera u svetu.\nHuawei G610 je pametni telefon skladnog dizajna i povoljne cene, sa podrškom za Dual SIM (Mini-SIM) i IPS LCD ekranom osetljivim na dodir veličine dijagonale 5.0“ u rezoluciji od 540 x 960 piksela.\nOperativni sistem instaliran na ovaj smartfon je Android verzije 4.2 (Jelly Bean), a pokreće ga četvorojezgarni procesor maksimalnog radnog takta 1.2 GHz koji dolazi u kombinaciji sa 1 GB RAM i 4 GB interne memorije (plus microSD slot za njeno povećanje), a tu je i primarna kamera od 5 MP sa autofokusom i LED blicem (prednja kamerica je VGA) i uklonjiva baterija kapaciteta 2150 mAh.\nDekodiranje Huawei Ascend G610\nU slučaju da ovaj pametni telefon niste kupili za keš u prodavnicama mobilnih telefona, već ste ga nabavili uz ugovor sa nekim od operatera mobilne telefonije (bez obzira da li je u pitanju domaći ili strani operater), uređaj je najverovatnije zaključan za korišćenje samo u mreži matičnog operatera.\nProvajderi mobilnih usluga telefone zaključavaju, naravno, da bi na taj način korisnike što duže zadržali u svojoj mreži, ali za Vas to neće biti nikakvo ograničenje, pošto u servisu Doktor Mobil dekodiranje ili otključavanje mobilnog telefona možete obaviti efikasno i bezbedno.\nUslugu dekodiranja Huawei Ascend G610 smartfona pružićemo Vam sigurno, pouzdano i u najkraćem roku koji bude moguć, a precizniju procenu Vam možemo dati kada telefon donesete na otključavanje.\nCena dekodiranja Huawei G610\nŠto se tiče cene dekodiranja Huawei G610 mobilnog telefona, ona je u našem servisu vrlo pristupačna. Ako biste želeli da dobijete konkretnije podatke o ceni ili roku za završetak ove operacije, izvolite pozovite nas na telefone Doktor Mobil servisa ili nam jednostavno pišite putem sledećeg formulara:\nUz pomenutu operaciju dekodiranja Huawei telefona, Vašoj pažnji preporučujemo i usluge zamene baterije na mobilnim telefonima i servisa Huawei mobilnih telefona (raznovrsne hardverske i softverske popravke na smartfonima ovog proizvođača).


Profit Kombanke uvećan za 10% | Kamatica\nPočetna > vest > Profit Kombanke uvećan za 10%\nProfit Kombanke uvećan za 10%\nTekst objavljen: 27.11.2019 14:55\nKomercijalna banka ostvarila je u prvih deset meseci ove godine profit (dobitak pre oporezivanja) od 7,744 milijarde dinara, što je za 10 odsto više u odnosu na isti prošlogodišnji period, izjavio je danas predsednik Izvršnog odbora banke Vladimir Medan\nU najvećoj domaćoj banci kažu da su zadovoljni poslovanjem, a Medan je istakao da je Komercijalna banka u poslednje dve godine zabeležila najbolje poslovne rezultate u svom postojanju.\nPredstavljajući najnovije podatke, Medan je rekao da svi podaci o poslovanju pokazuju ozbiljan rast i dodao da je to veliki uspeh.\n"Bilanska aktivna banke porasla je u prvih 10 meseci 2019. godine za šest odsto, uz međugodišnji rast od devet odsto, depoziti su ostvarili međugodišnji rast od sedam odsto, a ukupan kapital banke je porastao za 10 odsto i sada iznosi 74 milijarde dinara".\nNeto krediti stanovništvu su porasli u odnosu na isti period prošle godine za sedam odsto, što je odličan rezultat, jer svi znamo koliko je oštra konkurencija na kreditnom tržištu, dodao je Medan.\n"Zabeležili smo i rast neto kredita privredi za pet procenata, uz međugodišnji rast od čak osam odsto. A sve to smo ostvarili sa smanjenim brojem zaposlenih. Ovakvi poslovni rezultati najbolje pokazuju rast i kvaliteta vrednosti Komercijalne banke", istakao je on.\nTakođe, kaže da posebnu dodatnu vrednost predstavlja poverenje koje klijenti imaju u Komercijalnu banku.\nKako je naveo, svi relevantni indikatori u toj oblasti pokazuju snažan rast.\n"Ukupni depoziti na kraju oktobra iznose 333 milijarde dinara, uz međugodišnji rast od čak sedam odsto. Naročito nam je važno poverenje koje uživamo kod običnih građana. Sve više građana odlučuje se da nam poveri svoj novac na čuvanje, tako da smo i u tom segmentu zabeležili rast broja štednih partija, a devizna štednja građana sada iznosi 1,764 milijardi evra, sa rastom od 72 miliona evra u 2019. godini".\nBilansna suma na dan 31. oktobar 2019. godine iznosi 425,72 milijarde dinara.\n"Dakle, odlični finansijski rezultati banke i ogromno poverenje klijenata predstavljaju najveću vrednost Komercijalne banke danas, što je jedna od razloga i permanentnog rasta cene njenih akcija, zaključio je Medan u razgovoru sa predstavnicima medija.\nKomercijalna banka kombank profit vladimir medan prodaja komercijalne banke


NUNS: Najoštrije kazniti napadače na Senada Župljanina\nPredsednik NUNS-a Vukašin Obradović\nNezavisno udruženje novinara Srbije (NUNS) najoštrije je danas osudilo fizički napad na novopazarskog novinara Senada Župljanina i pozvalo nadležno tužilaštvo da pokrene odgovarajući krivični postupak protiv trojice identifikovanih nasilnika.\nNUNS je preneo da je odeljenje za informisanje Gradske uprave Novog Pazara saopštilo da su njihovog fotoreportera Senada Župljanina juče pre podne fizički napali pripadnici obezbedjenja Muamera Zukorlića.\nU saopštenju se navodi da je Župljanin napadnut tokom radnog zadatka - dok je fotografisao nelegalno izvodjenje gradjevinskih radova na gradskom trgu.\nŽupljanin je u izjavi za NUNS rekao da je u ponedeljak od načelnika dobio nalog da na gradskom trgu fotografiše objekat na kojem su se trenutno izvodili neki radovi i da je, dok je završavao fotografisanje, kroz objektiv primetio čoveka koji je počeo da preti.\n"U jednom trenutku naredio je nekome da me sustigne i oduzme mi foto aparat. Dok sam se udaljavao sa mesta dogadjaja sustigla su me tri meni nepoznata mladića i pokušali da mi oduzmu foto aparat, što, naravno, nisam dozvolio", rekao je Župljanin.\nOn je kazao da su ga te tri nepoznate osobe sve vreme šikanirae i da mu je jedan od njih rekao:"Izbriši muftiju i biće sve uredu".\n"Odgovorio sam mu da na mojim fotografija nije muftija, ali mi on nije poverovao već me udario po levoj nozi i oborio na asfalt. Dok sam ležao na ulici njih trojica su nasrtali na mene i na foto aparat. Ko zna šta bi se desilo da se sa u tom trenutku nije pojavio čovek, kasnije sam saznao da je inspektor MUP-a Barac, koji me zaštitio", naveo je Župljanin.\nNUNS je dodao da je jedan od napadača nastavio da udara Župljanina dok je ležao i dok je inspektor pokušavao da prekine nasilje.


Neizvesna izgradnja gasnog čvorišta između Turske i Grčke | Energetski portal Srbije\nNeizvesna izgradnja gasnog čvorišta između Turske i Grčke\n22.12. 2014 Srbija | Gas\nDirektor JP „Srbijagas“ gospodin Dušan Bajatović izjavio je da očekuje da će gasovod „Južni tok“ ipak biti izgrađen, samo je pitanje kada. Prema njegovim rečima, izgradnjom ovog projekta Srbija bi dobila oko 2,2 milijarde evra, dok je rizik od nerealizacije projekta sveden na 30 miliona evra. On je istakao i da je podzemno skladište gasa „Banatski Dvor“ puno, kao i da Srbija dnevno proizvede oko 1,3 miliona kubnih metara gasa, tako da neće biti problema sa snabdevanjem ovim energentom. Gospodin Bajatović je rekao i da Rusija isporučuje Srbiji oko 9 miliona kubika gasa dnevno, kao i da treba imati u vidu da je kompanija „Gasprom“ otpisala kamate u vrednosti od 180 miliona evra za ugovorene, a nepreuzete količine gasa u proteklih par godina.\nPodsetimo, nakon izjave predsednika Rusije gospodina Vladimira Vladimiroviča Putina da će realizacija projekta „Južni tok“ biti obustavljena i da će se umesto ovog gasovoda graditi gasovod preko Turske, Evropska komisija dobila je i zvaničnu potvrdu o obustavi realizacije gasovoda „Južni tok“.\nNa redovnoj godišnjoj konferenciji za novinare koja je održana krajem prošle nedelje predsednik Rusije gospodin Vladimir Vladimirovič Putin izjavio je da izgradnja gasnog čvorišta između Grčke i Turske zavisi od Evropske unije, odnosno od toga da li Evropa želi da ima redovne i sigurne isporuke gasa ili ne. On je dodao i da bi ovaj gasovod išao preko Makedonije i Srbije do Austrije.\nKapacitet gasovoda će biti 63 milijarde kubika gasa od čega će 14 milijardi kubika biti namenjeno Turskoj, a ostatak će biti namenjen evropskim potrošačima. Početak ovog gasovoda biće u gradu Krasnodarsku u Rusiji, a biće izgrađen po dnu Crnog mora.


Đoković: Verujem da ćemo igrati dobar fudbal – Radio Televizija Novi Pazar\nJuly 12, 2016 rtvnp 169 Views\nFudbalski klub Novi Pazar dogovorio je jednogodišnju saradnju sa napadačem Aleksandrom Đokovićem, dok je nekadašnji mladi reprezentativac Bosne i Hercegovone Anid Travančić pojačao vezni red tog superligaša.\n“Osećam se kao domaćin, s obzirom da sam iz Kosovske Mitrovice. Često sam igrao protiv Pazara, drago mi je što smo sada na istoj strani. Rano je za prognoze, pripreme su u toku i noge su teške, ali verujem da ćemo igrati dobar fudbal”, rekao je Đoković.\nOvaj 24-godišnji fudbaler prošao je Partizanovu omladinsku školu, a u Novi Pazar je stigao iz lučanske Mladosti. Ranije je nastupao za Napredak, Bežaniju, Los Anđeles Galaksi, Hapoel Ramat Hašaron i Teleoptik, kao i za selekciju Srbije do 19 godina.\nTravančić (22) je rekao da je napravio kratku pauzu u karijeri i da očekuje uspešan povratak na teren.\n“Razočarao sam se u menadžere, klubove i priče, uspeo sam da ih se oslobodim i vraćam se u život. U Srbiji se pruža šansa mladim igračima, koji mogu nešto napraviti. Nadam se da ćemo se dobro spremiti za start šampionata”, kazao je Travančić.\nOn je prethodno bio član Proletera iz Teslića, a igrao je i za TOŠK iz Tešnja, Sarajevo, Čelik, kao i za omladinske ekipe zagrebačke Lokomotive, Hajduka i Zagreba.\n← Promocija sporta i zdravog života\nRTVNP saznaje: Uhapšeni osumnjičeni za rušenje nišana →


BORELJ POSLE SASTANKA U SARAJEVU: Ovo je nesumnjivo istorijski dan za Bosnu i Hercegovinu, ali i za Evropu\nvažnost odavanja počasti svim žrtvama rata\n21.11.2020. 11:16h 21.11.2020. 14:13h\nVisoki predstavnik EU za spoljnu politiku i bezbednost Žozep Borelj izjavio je u Sarajevu, posle sastanka sa članovima Predsedništva BiH, da je to bio iskren i otvoren razgovor o sadašnjoj situaciji i budućim perspektivama.\n"Ovo je nesumnjivo istorijski dan za Bosnu i Hercegovinu, ali i za Evropu", rekao je Borelj nakon sastanka u Predsedništvu.\nUkazao je na važnost odavanja počasti svim žrtvama rata i kolektivnog sećanja i pozdravio zajedničku izjavu Predsedništva povodom 25. godišnjice Dejtonskog sporazuma.\n"Ovo je godišnjica koja je i prilika da se osvrnemo šta se dešavalo u prošlosti i da odamo počast žrtvama i svima koji su radili na pravcu pomirenja", dodao je Borelj.\nPrema njegovim rečima, zajednička komemoracija za sve žrtve bi bila važna.\n"Koristim priliku da potvrdim podršku naporima Bosne i Hercegovine na evropskom putu. Nemam lekcije i pridike. Dolazim iz zemlje koja je bila u građanskom ratu i naše pomirenje je bilo na putu ka EU. Toliko smo se pozabavili članstvom da je pomirenje nastalo kao posledica zajedničkih napora", rekao je Borelj.\nOn je istakao da je EU vodeći ekonomski i svaki drugi partner Bosne i Hercegovine i da je na domaćim vlastima da intenziviraju napore.\n"Status kandidata se može ozbiljno uzeti u razmatranje tek kada bude napretka u svim prioritetima. Naglašavam da više od 80 odsto stanovništva Bosne i Hercegovine podržava evropske integracije", zaključio je Borrelj.\nŽEZEP BORELJ STIGAO U SARAJEVO: Visoki predstavnik EU za spoljnu politiku na obeležavanju Dejtona! Evo s kim će se sve sastati!\nŽozep BoreljBIHEvropaPredsedništvo BiHMilorad DodikŽeljko KomšićŠefik DžaferovićSarajevoDejtonski sporazum


Naslovna Fudbal NEŠTO NEVIĐENO: Inter i Milan pišu istoriju italijanskog fudbala!\nNEŠTO NEVIĐENO: Inter i Milan pišu istoriju italijanskog fudbala!\nInter i Milan pišu istoriju Serije A (FOTO: Guliver Images)\nInter i Milan ponovo pišu istoriju italijanskog fudbala!\nNavikli smo da dva italijanska velikana pišu istoriju svojim rezultatima, ali ovog puta je u pitanju nešto sasvim drugo.\nSan Siro iliti Đuzepe Meaca biće zatvoren jer će se naredne srede na tom stadionu igrati Liga nacija i mora da se pripremi za reprezentaciju Italije.\nTo dalje implicira da će Milan i Inter po prvi put u istoriji biti gosti u isto vreme.\nInter će gostovati Sasuolu, a Milan Atalanti i to ujedno znači da ćemo po prvi put u istoriji fudbala imati situaciji da u istom kolu Inter i Milan igraju kao gosti, prenosi Gazeta delo sport.\nŠto se tiče stanja na tabeli, „roso-neri“ su trenutno na drugoj poziciji sa 16 bodova, dok su „nero-azuri“ jedno mesto niže sa dva boda manje.\nISTINA ILI LAŽ: Poznati novinar uzdrmao Evropu, Rajola tražio za Halanda platu od 50.000.000 evra?!\nPrethodni tekstBURA U FILADELFIJI: Simons kažnjen!\nSledeći tekstRAJOLA UBEĐUJE POGBU: Real najbolja opcija!\nMessi 2/10/21 15:25\tAt\t2/10/21 15:25\nTako se namestilo,nije to toliko bitno koliko kako će završiti te utakmice


Nabavka 100 novih autobusa za GSP - Projekat za most blizanac Sentandrejskog mosta u aprilu\nBudžet Grada za 2020. godinu 29,13 milijardi dinara\nOsim tog „krovnog“ akta za funkcionisanje Grada, vladajuća koalicija, usvojila je, između ostalog, i izmene Odluke o podršci porodicama s decom kojom se omogućava besplatan vrtić za svu decu koja idu u vrtiće „Radosnog detinjstva“.\nU budžetu je predviđen novac za nastavak izgradnje kanalizacije u gradskim naseljima i prigradskim mestima, rekao je gradonačelnik Miloš Vučević i najavio i nabavku 100 autobusa za JGSP „Novi Sad“, vrednu 850 miliona dinara\nGradski parlament usvojio je i Program uređivanja građevinskog zemljišta, „težak“ oko 5,5 milijardi dinara. Odgovarajući na kritike opozicije da se od Programa očekivalo više novca i projekata, načelnik Uprave za građevinsko zemljište i investicije Dejan Mandić ukazao je na to da je vladajuća koalicija zatekla 464 kilometra neizgrađene kanalizacije. Kako je naveo, do sada je od toga izgrađeno 134 kilometra, te je ostalo da se uradi još 196. Mandić je kazao da bi, da su prethodne vlasti uradile makar toliko, sada bilo novca za druge projekte. Po njegovim rečima, za preostala 329 kilometra kanalizacije i prečistač potrebno je oko 16 milijardi dinara, prenosi Dnevnik.\nOn je izneo podatke da je „Put“ oborio desetogodišnji rekord tako što je proizveo i ugradio 57.000 tona asfalta, projekat za most-blizanac Sentandrejskog mosta trebalo bi da bude gotov u aprilu,\nPrimorska ulica biće asfaltirana „hladnom reciklažom“, kanalizacija u Gornjim livadama mogla bi početi da se gradi u drugoj polovini naredne godine, a naselje Širine uskoro bi trebalo da dobije i liniju gradskog prevoza jer su se stekli tehnički uslovi.\ngradski prevoz klisa most Novi Sad salajka sentandrejski bulevar sentandrejski most


Privrednici oštećeni u poplavama 2014. traže pomoć od Fonda solidarnosti *(VIDEO) – modričaINFO\nHome / NOVOSTI / HRONIKA / Privrednici oštećeni u poplavama 2014. traže pomoć od Fonda solidarnosti *(VIDEO)\nin HRONIKA, IZDVOJENO, MODRIČA, POSAO November 11, 2016 1,046 Views\nMODRIČA – Privrednici koji su pretrpjeli štetu u majskim poplavama 2014. godine traže od Fonda solidarnosti za obnovu Republike Srpske sredstva za sanaciju štete u ukupnom iznosu od 6.158.196 KM, izjavio je danas predsjednik Preduzetničkog udruženja Modriča /PUMA/ Nenad Šabić.\nŠabić je, nakon sastanka članova Upravnog odbora PUMA sa većim brojem privrednika koji su pretpjeli štetu, rekao novinarima da će Udruženje uputiti zahtjev Fondu solidarnosti za dodjelu sredstava pravnim licima i preduzetnicima oštećenim u poplavama u maju 2014. godine.\nOn je podsjetio da je 46 privrednika sa prostora Modriče imalo štetu 6.158.196 KM, od kojih je 21 pravno lice pretrpilo štetu od 5.834.784 KM, a 25 preduzetnika 323.412 KM.\nU vrijeme poplava privredna preduzeća i preduzetnici imali su 408 radnika, rekao je Šabić.\nOn je istakao da su nakon poplava privredne aktivnosti pokrenute zaduživanjem kod komercijalnih banaka, a da je potpuno izostala pomoć Fonda solidarnosti, kao i drugih institucija i organizacija u Srpskoj i BiH.\nPrema riječima Šabića, privrednici su, iako oštećeni u poplavama, učestvovali u obezbjeđivanju sredstava u Fondu solidarnosti.\nPrivrednici, članovi PUME, kao i oni koji nisu članovi ovog udruženja, traže i oslobađanje od plaćanja poreza na dodatu vrijednost na robu koja je stradala u poplavama.\nZahtjev za pomoć privrednicima uputuće i lokalna uprava Modriče koja je početkom januara tražila od Fonda solidarnosti da pomogne privrednicima koji su prije poplava bili nosioci privrednog razvoja opštine.\nVlasnik preduzeća “Novoprom” Novak Ilić rekao je da je u poplavama ovo preduzeće na objektima i robi u Modriči i Doboju imalo štetu od blizu 4.000.000 KM, a jedina pomoć stigla je od UNDP-a od 60.000 KM.\nVlasnik preduzeća “MP Pandurević” Dragan Pandurević rekao je da je to preduzeće pretrpjelo štetu oko 400.000 KM.\nNa sastanku pirvrednika sa članovima Upravnog odbora PUMA istaknuto je da je u Fond solidarnosti, sa prostora Modriče, uplaćeno blizu 1.000.000 KM.\nSa sastanka je poručeno da su privrednici bili strpljivi u iščekivanju pomoći i da je vrijeme da, kao i privrednici iz Doboja i Šamca, susjednih poplavljenih opština, dobiju sredstva potrebna za oporavak preduzeća.\nIzvor: Glas Komuna / SRNA\nNenad Šabić poplave u Modri;i PUMA Modriča 2016-11-11\nTagged with: Nenad Šabić poplave u Modri;i PUMA Modriča\nPrevious: Nestala Ljilјa Gligorević iz Dugog Polјa kod Modriče\nNext: LEGALNI I ILEGALNI STARAČKI DOMOVI U MODRIČI * (FOTO)


Vlada RS pisala UN-u: Izbor Šefika Džaferovića veoma je uznemirio Srbe\nSaopćeno iz entitetske vlade\nRepublika Srpska (RS) uputila je svoj izvještaj Vijeću sigurnosti Ujedinjenih naroda, saopćeno je iz entitetske vlade.\n- Ovaj izvještaj je dvadeseti po redu koji RS, kao potpisnica svih aneksa koji čine Dejtonski sporazum, podnosi Vijeću Ujedinjenih naroda, na svakih šest mjeseci, već deset godina – podsjećaju iz entitetske vlade.\nMaterijal koji su ovaj put uputili sastoji se iz dva dijela. Prvi dio je Dvadeseti izvještaj RS Vijeću sigurnosti Ujedinjenih naroda, kojem se pruža osvrt na izbore u Bosni i Hercegovini i pitanja u proteklom periodu.\n- Drugi i naročito pažnje vrijedan dio je specijalni izvještaj Vijeću sigurnosti Ujedinjenih naroda pod nazivom Subverzija dejtonskog sistema – dodaje se u saopćenju iz entitetske vlade, koja je danas i prihvatila taj dokument.\nU dijelu koji se odnosi na rezultate osmih općih izbora u BiH od potpisivanja Dejtonskog sporazuma, navodi se da su glasači u RS dali sadašnjoj vladajućoj koaliciji “nepogrešiv mandat da formira vladu na osnovu stavova i ciljeva na kojima se kandidovala, uključujući punu primjenu Aneksa 4. Dejtonskog sporazuma - Ustava BiH”.\n- Uvjerljiva pobjeda koalicije, uz to, mora biti shvaćena kao suprotstavljanje pokušajima stranog uplitanja u izbore u BiH. Izbor Šefika Džaferovića na funkciju bošnjačkog člana Predsjedništva BiH veoma je uznemirio Srbe, te predstavlja izrugivanje vladavini prava i pomirenju, pošto je dokazano povezan sa ratnim zločinima odreda "El-mudžahid". Izbor hrvatskog člana Predsjedništva BiH - rezultat za žaljenje - pokazuje zašto je esencijalno da svakom konstitutivnom narodu, uključujući Hrvate, bude omogućeno da biraju svog predstavnika u Predsjedništvu BiH. Reforme su nužne i radi izvršenja odluke Evropskog suda za ljudska pravda iz 2009. godine u predmetu "Sejdić-Finci" – tvrdi se u izvještaju RS Vijeću sigurnosti Ujedinjenih naroda.\nNaglašena je spremnost tog bh.entiteta da radi sa svim akterima u BiH zarad bolje budućnosti u pogledu pitanja koja su bitna za sve narode. Tu spadaju evropske integracije, vraćanje demokratskih izbora u Mostar, reforma pravosuđa, pravična i istovjetna istraga i procesuiranje ratnih zločina i borba protiv terorizma.\n- Izražena je želja Vlade RS, s obzirom na to da se približava novi mandat, da gradi tješnje odnose sa svim zainteresovanim stranama u međunarodnoj zajednici. RS posebno očekuje da sa novim američkim ambasadorom radi na izgradnji snažnijih odnosa sa Sjedinjenim Američkim Državama na osnovu uzajamnog poštovanja Dejtonskog sporazuma i međunarodnog prava – stoji u izvještaju koji se tiče izbora i prilika u proteklom periodu.\nU specijalnom izvještaju, nazvanom Subverzija dejtonskog sistema, Vlada se bavi tim međunarodnim ugovorom te dejtonskom strukturom BiH i “upornim napadima koje je pretrpjela od nastanka”.\nIzmeđu ostalog, u dijelu IV tog specijalnog izvještaja kaže se da, “čak godinama nakon što je visoki predstavnik izgubio političku moć da vlada putem odluka, neke države i dalje pokušavaju da se upliću u unutrašnja pitanja BiH, čak i izbore”.\n- Naprimjer, Sjedinjene Američke Države dale su više od 100 miliona američkih dolara medijima bez transparentnosti u BiH i za ova sredstva i sama američka vlada priznaje da su namijenjena utjecanju na lokalnu politiku i izbore - tvrdi se u izvještaju RS.\nRepublika Srpska Ujedinjeni narodi\nVrijednost prometovanih nekretnina u manjem bh. entitetu lani pola milijarde KM\nFederaciju BiH u septembru posjetilo 118.000 turista


Haradinaj: Opozicija i Srpska lista onemogućavaju formiranje pregovaračke ekipe Kosova - Jutarnji GLASnik\nPosted on 05/09/2018 Author Redakcija Jutarnji GLASnik\tComment(0)\nSednica Skupštine Kosova koja je juče počela i odlagana nekoliko puta, a na kojoj je trebalo da se razgovara o izboru pregovaračke ekipe Kosova za finalni deo dijaloga o normalizaciji odnosa sa Srbijom, ni danas nije nastavljena jer nije bilo kvoruma.\nFoto: Screenshoot/ Youtube\nPremijer Kosova Ramuš Haradinaj je izjavio da opozicija i Srpska lista onemogućavaju formiranje pregovaračke ekipe Kosova i nastavak juče započete sednice Skupštine Kosova.\nHaradinaj je za prištinsku televiziju T7 rekao da za sada nemaju dovoljan broj glasova za izglasavanje sastava pregovaračke ekipe Kosova i da to „onemogućavaju opozicione stranke i Srpska lista“.\nPremijer Kosova Hašim Tači izjavio je danas da su ovlašćenja predsednika Kosova jasna i da teritorija i granica Kosova nisu u njegovoj nadležnosti.\n„Predsednik Kosova (Hašim Tači) predstavlja zemlju, teritorije i granice nisu u nadležnosti predsednika. To je deo suvereniteta i integriteta Kosova i to je Ustavna kategorija. Kod nas se Ustav poštuje“, rekao je Haradinaj za televiziju Prva, govoreći na srpskom.\nUpitan da li postoji mogućnost da Kosovo prihvati razgraničenje, onako kako ga vidi predsednik Srbije Aleksandar Vučić, Haradinaj je rekao „ne“.\n„To je veoma pogrešan pravac da se priča o tome. Već smo prošli kroz to 1990-ih. Imamo ove granice i možda i nismo svi zadovoljni tim granicama, ali ako ni ovo ne poštujemo, šta će biti onda“, rekao je Haradinaj.\nPred nastavak briselskog dijaloga koji je zakazan za petak, Kosovo se suočava s političkom krizom koja je posledica neslaganja predsednika Hašima Tačija i premijera Ramuša Haradinaja u vezi s pitanjem korekcije granica za koje se zalagao Tači.\nSednica Skupštine Kosova koja je juče počela nije nastavljena ni danas u 16 časova kako je to bilo najavljeno. Na dnevnom redu je izbor pregovaračke ekipe Kosova za finalni deo dijaloga o normalizaciji odnosa sa Srbijom.\nSve poslaničke grupe partija na vlasti podržale su tokom diskusije predlog Vlade Kosova za sastav takozvane Ekipe jedinstva, ali je sednica prekinuta zbog nedostatka kvoruma.\nJučerašnjoj sednici Skupštine Kosova nisu prisustvovali poslanici opozicionih stranaka, sem Teute Rugova iz Demokratskog saveza Kosova (DSK).\nOdluka Vlade Kosova da formira pregovarački tim za finale dijaloga sa Srbijom doneta je posle sastanka premijera Haradinaja s predsednikom Tačijem i posle koga je dogovoreno da na čelu tima bude zamenik premijera Fatmir Ljimaj koji na Kosovu važi za jednog od najoštrijih političkih protivnika kosovskog predsednika.\nSukob oko podele i redefinisanja granica\nHaradinaj je zatražio održavanje vanredne sednice Skupštine Kosova na kojoj je trebalo da bude formirana pregovarački tim, što je ostavljalo malo prostora da se održi i vanredna sednica koju je zatražio Demokratski savez Kosova i sve opozicione stranke sa predlogom o usvajanju rezolucije kojom se predsedniku Tačiju zabranjuje da u dijalogu o normalizaciji odnosa sa Srbijom razgovara o podeli ili redefinisanju granica.\nMediji nezvanično prenose da je nezadovoljstvo kod pojedinaca i posebno kod predsednika Kosova Hašima Tačija izazvala diskusija šefa poslaničke grupe Socijaldemokratske inicijative Biljala Šerifija koji je zahtevao da se tačno utvrdi kako će se stvari dalje kretati i koja će biti ovlašćenja pregovaračkog tima na čelu sa Ljimajem, optužujući između redova predsednika Tačija da samostalno i bez saglasnosti vlade otvara pitanje razmene teritorija odnosno redefinisanja granica.\nPrištinski list „Koha ditore“ je, kako je prenela Beta, naveo da je u krizi u parlamentu posebnu ulogu imao i predsednik Srbije Aleksandar Vučić koji je od poslanika Srpske liste zatražio da ne glasaju za odluku o formiranju pregovaračkog tima navodeći da „nikako neće da pregovara sa Ljimajem već samo sa Tačijem“.\nČlanovi takozvane „Ekipe jedinstva“ su zamenik premijera Fatmir Ljimaj, koji je rukovodilac tima, zamenik premijera i zamenik šefa pregovaračke ekipe Enver Hodžaj, ministar spoljnih poslova Kosova Bedžet Pacoli, zamenik premijera Dardan Gaši, ministar javne uprave Mahir Jagdžilar i šef kabineta premijera Avni Arifi.\nVečeras vanredna sednica Skupštine Kosova po zahtevu opozicionih stranaka\nPredsednik Skupštine Kosova Kadri Veselji najavio je vanrednu sednicu po zahtevu Demokratskog saveza Kosova i opozicionih stranaka za večeras u 19.30 časova.\nVeselji je zaključio vanrednu sednicu sazvanu na zahtev Vlade o formiranju pregovaračke ekipe Kosova, jer danas nije obezbedjen kvorum za njeno održavanje, s obzirom da poslanici Srpske liste nisu došli na sednicu niti su izrazili spremnost da glasaju za sastav pregovaračkog tima.\nNa zahtev opozicionih stranaka, Predsedništvo Skupštine Kosova zakazalo je u ponedeljak vanrednu sednicu parlamenta na kojoj bi trebalo da se raspravlja o rezoluciji kojom se predsedniku Kosova Hašimu Tačiju zabranjuje da u dijalogu o normalizaciji odnosa Beograda i Prištine razgovara o podeli ili redefinisanju granica.\nKako je najavljeno, sednici neće prisustvovati poslanici Demokratske partije Kosova i Alijanse za budućnost Kosova, dok su poslanici Socijaldemokratske inicijative Kosova najavili učešće na sednici, čime bi se obezbedio kvorum za njeno održavanje.\nTači neće sastanak sa onima koji imaju probleme sa zakonom! Haradinaj se sastao sa Radoičićem pa se Srpska lista vraća u kosovski parlament\nTagged RAMUŠ HARADINAJ\nNova minimalna cena rada biće saopštena u ponedeljak


26. oktobar 2021. Predsednik Narodne skupštine Ivica Dačić sa generalnom sekretarkom OEBS-a Helgom Šmid\nPredsednik Narodne skupštine Ivica Dačić istakao je da se Srbija uvek zalagala za jačanje Organizacije i konstruktivan dijalog o svim pitanjima, kao i da je on lično, kao predsedavajući OEBS tokom 2015. godine, nastojao da se svi problemi rešavaju kroz dijalog, uz jednako uvažavanje svih država učesnica. Preneo je spremnost Srbije da nastavi rad na reformi i unapređenju rada Organizacije. Zahvalio je na podršci koju OEBS, kroz rad Misije u Beogradu, pruža Srbiji u reformskim procesima.\nGeneralna sekretarka Helga Šmid se zahvalila na podršci koju Srbija kontinuirano daje radu Organizacije. Istakla je partnerski odnos i dobru saradnju Misije OEBS u Beogradu sa srpskim organima, ističući da OEBS nastoji da svoje aktivnosti prilagodi potrebama zemlje domaćina i na najbolji način pomogne i podrži reformske procese.\nKada je reč o statusnoj neutralnosti OEBS u vezi sa pitanjem Kosova i Metohije, na koju je ukazao predsednik Narodne skupštine, Helga Šmid je podvukla da kao generalni sekretar Organizacije može da garantuje da odstupanja od ovog principa neće biti.\nNa interesovanje Helge Šmid, predsednik Narodne skupštine je informisao o aktivnostima Narodne skupštine, posebno se osvrnuvši na proces ustavnih reformi koji je u toku. Takođe, razgovarano je o međustranačkom dijalogu i predstojećim izborima 2022. godine. Predsednik Narodne skupštine je podsetio da Srbija radi na ispunjavanju preporuka ODIHR u cilju poboljšanja izbornih uslova.\nUtorak, 26. oktobar 2021. | susret predsednika Narodne skupštine sa generalnom sekretarkom OEBS 26.10.2021.


OPERATER DIZALICE U SLUŽBI ZA RUKOVANJE KONCENTRATOM - Rakita\nOPERATER DIZALICE U SLUŽBI ZA RUKOVANJE KONCENTRATOM\nNaziv radnog mesta: Operater dizalice u službi za rukovanje koncentratom\nPrisustvuje sastanku pre smene i vrši primopredaju poslova sa kolegama iz prethodne smene; proverava stanje i rad opreme, potrošnje materijala i postojećih problema u prethodnoj smeni i radi na njihovom rešavanju; evidentira probleme koji se javljaju u tekućoj smeni i radi na njihovom rešavanju; ako se problemi ne reše do kraja smene, dužan/na je da obavesti kolege u sledećoj smeni na postojanje problema;\nDužan/na je da pravilno rukuje opremom na radnom mestu, te da sprovodi redovne provere i održavanje opreme;\nRukuje kranom za utovar koncetrata, obezbeđuje utovar i transport koncetrata, pomaže u merenju koncentrata i obavlja druge, povezane poslove;\nVodi izvornu evidenciju proizvodnje na svom radnom mestu;\nOgovoran/na je za javnu bezbednost, zaštitu od požara, sigurnost, zaštitu životne sredine, sprečavanje poplava i implementaciju 5S sistema za organizovanje radnog prostora, u okviru svog delokruga rada i na poziciji na kojoj radi;\nBlagovremeno pruža povratne informacije relevantnom osoblju i radi na rešavanju problema koji se pojave u toku proizvodnje;\nDužan/na je da pruža pomoć osoblju zaduženom za upravljanje opremom u Službi za melevenje i flotaciju u formulisanju/pripremanju kratkoročnih, srednjoročnih i dugoročnih planova održavanja opreme, da o tome blagovremeno izveštava pretpostavljene i da pruža pomoć oko održavanja opreme;\nDužan/na je da učestvuje u obukama iz oblasti bezbednosti i zdravlja na radu i timskim aktivnostima koje organizuju službe višeg nivoa rukovđenja; prepozna potencijalne opasnosti po bezbednost i zdravlje na radu na poziciji na kojoj radi i preduzima mere za smanjenje rizika;\nLinija odgovornosti：Ova pozicija odgovara nadzorniku u službi za rukovanje koncentratom i jalovinom.\nSlužba: Pogon za preradu minerala.\nStečeno srednje obrazovanje u trogodišnjem ili četvorogodišnjem trajanju – primat imaju rudarska PMS, elektromašinska, hemijska ili druga odgovarajuća tehnička struka;\nPoželjno dobro znanje engleskog jezika.\nNAPOMENA: Zainteresovani mogu popuniti Prijavu za posao koja se nalazi ispod ovog teksta i poslati svoj CV na adresu jobs@rakita.net ili doneti odštampanu biografiju (CV) lično u sedište kompanije, adresa Suvaja 185a (na putu ka lokalnom aerodromu). Poželjno je dostaviti biografiju na srpskom i na engleskom jeziku.


Gračanica: Otvorena „Baština u knjizi“\nU Domu kulture u Gračanici održana je kulturna manifestacija „Baština u knjizi“, koju je, uz pomoć te institucije, organizovao Gradski zavod za zapštitu spomenika kulture Prištine sa izmeštenim sedištem u Gračanici.\nReč je o mini salonu knjiga, započetom prošle godine, na kome je svoja izdanja izložilo 12 izdavača sa Kosova i Metohije i centralne Srbije. Sa par panoa naznačena je hronoliogija nastanka pisma i knjige na Kosovu i Metohiji, i 471. godišnjica Gračaničke štamparije, koju je utemeljio mitropolit novobrdski Nikanor. Manifestaciju je otvorio specijalni savetnik ministra kulture Srbije Zoran Hamović, koji je ukazao na njen značaj u Godini knjige i pisma. Osim zainteresovanih ljubitelja knjige sa centralnog Kosova, salon je, sa svojim učiteljima i nastavnicima, posetilo oko 600 učenika Osnovne škole „Kralj Milutin“ u Gračanici. Manifestaciju je finansiralo Ministarstvo kulture i medija Republike Srbije\n28.02.2021 Kancelarija za KiM pozvala građane sa Kosova da se prijave za vakcinaciju (260)